
 讜转专讜讬讬讛讜 诇拽讜诇讗. 讻诇讜诪专 转专讜讬讬讛讜 讻讚专''诪 讚讗诪专 诪专''讞 讜注讚 讛转注谞讬转 讜讻专砖讘''讙 讚讗诪专 讗讬谞讜 讗住讜专 讗诇讗 讗讜转讛 砖讘转 讘诇讘讚 讛诇讻讛 讻转专讜讬讬讛讜 诇拽讜诇讗 讻诇讜诪专 讚讗讬谞讜 讗住讜专 讗诇讗 讗讜转讛 砖讘转 讘诇讘讚 讻专砖讘''讙 讜讚讜拽讗 讛转注谞讬转 讗讘诇 诇讗讞专 讛转注谞讬转 诪讜转专 讚讛诇讻讛 讻专''诪 讚讗诪专 讚讗讬谞讜 讗住讜专 讗诇讗 注讚 讛转注谞讬转 讜讗注''讙 讚砖诇讞讜 诪砖诪讬讛 讚专' 讬讜讞谞谉 讚讻诇讬 驻砖转谉 诪讜转专 诇讻讘住 讘诪讜注讚 诪''诪 讛讞诪讬专 诇谞讜 诪讜专讬谞讜 专砖''讬 诇转转 住讚讬谞讬谉 砖诇谞讜 诇讻讜讘住 讗讜转讛 砖讘讜注 砖讛讬讛 讘讛 讟''讘 拽讜讚诐 讛转注谞讬转 讗讘诇 讛讬讻讗 讚讞诇 讟''讘 讘讛' 讘砖讘转 诪讜转专 诇讻讘住 讜诇住驻专 诪讞爪讜转 讜讗讬诇讱 诪驻谞讬 讻讘讜讚 讛砖讘转 讚讗讬谉 诇讛诪转讬谉 注讚 注专讘 砖讘转 诪驻谞讬 讟讜专讞 讛砖讘转.: 注专讘 讟''讘 诇讗 讬讗讻诇 讗讚诐 讘' 转讘砖讬诇讬谉. 驻讬专讜砖 讘' 转讘砖讬诇讬谉 专''诇 讘砖转讬 拽讚讬专讜转 讻讙讜谉 砖拽讜专讬谉 讛注讜诇诐 讗讻诇谞讜 讘' 诪讬谞讬诐 砖拽讜专讬谉 诪讬讬砖讜''谉 讗讘诇 讗讬谉 诇讗住讜专 诇讗讻讜诇 转讘砖讬诇 砖注讜砖讬谉 诪讘爪诇讬诐 讜诪讙讘讬谞讛 讜诪讘讬爪讬诐 讚讗注''讙 讚讗讬谉 专讙讬诇讬谉 讛注讜诇诐 诇讗讻讜诇 讘爪诇讬诐 讞讬讬谉 讻讚讗诪专 讘注讬专讜讘讬谉 (讚' 讻讟.) 讗讻诇 讘爪诇 讜讛砖讻讬诐 讜诪转 讜讻讜' 砖拽砖讬谉 诇讻诇 讙讜驻讜 砖诇 讗讚诐 讻讞专讘讜转 讗注驻''讻 诪讗讞专 砖讗讬谉 注讜砖讬谉 诪讛诐 转讘砖讬诇 讘注爪诪讜 讗诐 诇讗 讬砖讬诪讜 讗讜 砖讜诪谉 讗讜 砖讜诐 讚讘专 砖谞讜转谉 讘讛诐 讟注诐 讗讬谞讜 拽专讜讬 转讘砖讬诇 讻讚讬 诇讗住讜专 讛讘讬爪讬诐 砖诪砖讬诪讬谉 注诪讛诐 讗讘诇 诪谉 讙讘讬谞讛 讛诪讘讜砖诇 讘拽讚讬专讛 讗讬谉 讞砖砖讗 诇讗讻讜诇 讚讻诇 讚讘专 砖讛讜讗 谞讗讻诇 讻诪讜 砖讛讜讗 讞讬 讻诪讜 讞诇讘 讻诪讜 讙讘讬谞讛 讻诪讜 转驻讜讞讬诐 讗讬谉 讘讛诐 转讜专转 讘砖讜诇 讻诇诇 讜讻诇诇: 讜讗诐 讛讬讛 专讙讬诇 诇住注讜讚 讘注砖专讛 讬住注讜讚 讘讞诪砖讛. 爪专讬讱 诇诪注讟 讘讻讘讜讚讜: 讜讗注''讙 讚拽讗诪专 讛砖''住 讚讘砖专 诪诇讬讞 诪讜转专 讻诇 讝诪谉 砖讗讬谞讜 讻砖诇诪讬诐 讻诇讜诪专 砖注讘专 讬讜转专 诪讘' 讬诪讬诐 诪砖讞讬讟转讜 讗驻''讛 诇讚讬讚谉 讗住讜专 诇讗讻讜诇 讘砖专 讗驻讬' 诪诇讜讞 诪讝诪谉 诪专讜讘讛 讻讬讜谉 讚讗谞讜 专讙讬诇讬诐 诇讗讻讜诇 讘砖专 诪诇讬讞 讜讻谉 爪专讬讱 诇诪注讟 讘砖转讬讬转讜 砖讗诐 讛讬讛 专讙讬诇 诇砖转讜转 注砖专讛 讻讜住讜转 诪砖讻专 讗讜 诪诪砖拽讛 讗讞专 诇讗 讬砖转讛 讻讬 讗诐 讞诪砖讛 讜爪专讬讱 诇砖谞讜转 诪拽讜诪讜 砖讛讜讗 专讙讬诇 诇讗讻讜诇 讘讜 讻诪讜 砖讛讬讛 诪谞讛讙讜 砖诇 专讘讬 讬讛讜讚讛 讘专' 讗讬诇注讗讬. 砖讬砖讘 讜讗讻诇 注专讘 讟''讘 讘讬谉 转谞讜专 诇讻讬专讬讬诐 诪拽讜诐 砖讛讬讛 诪谞讜讜诇: 

专讘讬谞讜 讞谞谞讗诇

注专讘 讟' 讘讗讘 诇讗 讬讗讻诇 讘' 转讘砖讬诇讬谉 讻讜' 讜讗驻讬诇讜 讗讜专讝 讜注讚砖讬诐. 讗讘诇 讗讜讻诇 转讘砖讬诇 讗讞讚 讘诇讘讚 砖诇讗 讬讛讬讛 讗讜转讜 转讘砖讬诇 讘砖专 讜讗诐 讛讜讗 讘砖专 讘谉 讙' 讬诪讬诐 诪讜转专. 讚讗' 讻诇 讘砖专 砖讗讬谞讜 讻砖诇诪讬诐 讘谉 讘' 讬诪讬诐 讜诇讬诇讛 讗讞讚 讻讚讻转讬讘 讘讬讜诐 讝讘讞讻诐 讬讗讻诇 讜诪诪讞专转 讜讙讜' 讗讬谞讜 拽专讜讬 讘砖专 讗诇讗 诪诇讬讞 讜讬讬谉 转讜住住 谞诪讬 讻讙讜谉 砖谞住讞讟 讘转讜讱 讙' 讬诪讬诐 诪讜转专 砖讗讬谞讜 注讚讬讬谉 讬讬谉.



讗诪专 专讘 讬讛讜讚讛 讗诪专 专讘 诇"砖 诇讗 讬讗讻诇 讘' 转讘砖讬诇讬谉 讜诇讗 讬讗讻诇 讘砖专 讜诇讗 讬砖转讛 讬讬谉 讘注专讘 讟' 讘讗讘 诪砖注讛 砖讬注讘专讜 砖砖 砖注讜转 诪谉 讛讬讜诐 讻讙讜谉 砖讬拽讘注 住注讜讚转讜 诪砖注讛 砖讘讬注讬转 讜诇诪注诇讛. 讜讛谞讬 诪讬诇讬 讘住注讜讚讛 砖讛讜讗 诪驻住讬拽 讘讛 讻诇讜诪专 讘转注谞讬转. 讗讘诇 讗诐 讘讚注转讜 诇讗讻讜诇 注讚讬讬谉 驻注诐 讗讞专转 讗讜 拽讜讚诐 砖注讛 砖砖讬转 诪讜转专 (诪转砖转讗 诪讬讘专专讬). 讛谞讬 诪讬诇讬 驻砖讜讟讜转 讛谉. 专砖讘讙"讗 讗诐 讛讬讛 专讙讬诇 诇讗讻讜诇 讗讞专 住注讜讚转讜 爪谞讜谉 讗讜 诪诇讞 讛专砖讜转 讘讬讚讜:



转"专 讻诇 砖讛讜讗 诪砖讜诐 讟' 讘讗讘 讗住讜专 诇讗讻讜诇 讘砖专 讜诇砖转讜转 讬讬谉 讜讗住讜专 诇专讞讜抓 诪砖注讛 砖讗住讜专 诇讗讻讜诇 讗住讜专 诇专讞讜抓. 讜讗注"讙 讚转谞讬谞谉 谞讜讛讙 讗讘诇 注讚 讛转注谞讬转 讜讗诪专讬谞谉 讛诇讻转讗 讗讘诇 讗住讜专 诇专讞讜抓 讻诇 讙讜驻讜 讘讬谉 讘讞诪讬谉 讘讬谉 讘爪讜谞谉 讻诇 讝' 讗讘诇 驻谞讬讜 讬讚讬讜 讜专讙诇讬讜 讘讞诪讬谉 讗住讜专 讘爪讜谞谉 诪讜转专. 讛讗 讙专住讬谞谉 讘驻住讞讬诐 驻专拽 诪拽讜诐 砖谞讛讙讜 (讚祝 谞讚 讘) 讗讬谉 讘讬谉 讟' 讘讗讘 诇讬讜讛"讻 讻讜' 诪住讬讬注 诇讬讛 诇专' 讗诇注讝专 讚讗诪专 讗住讜专 诇讗讚诐 砖讬讜砖讬讟 讗爪讘注讜 讘诪讬诐 讘讟' 讘讗讘 讻讚专讱 砖讗住讜专 讘讬讜讛"讻. 讗注"讙 讚诪讜转讘讬谞谉 注诇讬讛 讛讗 诪砖谞讬 专讘 驻驻讗 讞诪讜专讬 诇讗 拽转谞讬. 讜讙专住讬谞谉 讘驻' 讬讜讛"讻 (讬讜诪讗 注讞 讗) 诪讟驻讞转 讛讬讛 诇讜 诇专讬讘"诇 (讘讬讜讛"讻) [注讬讜讛"讻] 诪拽谞讞 驻谞讬讜 讬讚讬讜 讜专讙诇讬讜 诇诪讞专 诪注讘讬专讛 注"讙 注讬谞讬讜 讜讗讬谞讜 讞讜砖砖. 注专讘 讟' 讘讗讘 砖讜专讛 讘诪讬诐 讜注讜砖讛 讻诪讬谉 讻诇讬诐 谞讙讜讘讬诐 诇诪讞专 诪注讘讬专 注"讙 注讬谞讬讜 讜讗讬谞讜 讞讜砖砖 砖"诪 诪讛谞讬 讻诇讛讜 讚专讞讬爪转 驻谞讬讜 讬讚讬讜 讜专讙诇讬讜 讘讟' 讘讗讘 讗驻讬诇讜 讘爪讜谞谉 讗住讜专 讗诇讗 讗诐 讛讬讜 诪讟讜谞驻讜转:



转"专 讻诇 诪爪讜转 讛谞讛讜讙讜转 讘讗讘诇 谞讜讛讙讜转 讘讟' 讘讗讘. 讗住讜专 讘专讞讬爪讛 讜讘住讬讻讛 讜讘谞注讬诇转 讛住谞讚诇 讜讘转砖诪讬砖 讛诪讟讛. 砖诇讞 专讘 讛讙讗讜谉 讘诇砖讜谉 讛讝讛 讬讛讗 讘谞讚讜讬 讻诇 诪讬 砖注讜砖讛 讗讞转 诪讻诇 讗诇讜 讘讟' 讘讗讘 讻诇 讛讬讜诐. 讜讗' 诇拽专讜转 讘转讜专讛 讘谞讘讬讗讬诐 讜讘讻转讜讘讬诐 讜诇砖谞讜转 讘诪砖谞讛 讘转诇诪讜讚 讻讜'.



专' 讬讛讜讚讛 讗讜诪专 讗讬谞讜 拽讜专讗 讗诇讗 讘诪拽讜诐 砖讗讬谞讜 专讙讬诇 诇拽专讜转 诪驻谞讬 砖爪注专 讛讜讗 诇讜 讜拽讜专讗 讘讗讬讜讘 讜讘拽讬谞讜转 驻讬' 讗讬讻讛 讜讘讚讘专讬诐 讛专注讬诐 砖讘讬专诪讬讛 讜转讬谞讜拽讜转 砖诇 讘讬转 专讘谉 讘讟讬诇讬诐 诪砖讜诐 驻拽讜讚讬 讛' 讬砖专讬诐 诪砖诪讞讬 诇讘.



转谞讗 讬讬谉 转讜住住 讗讬谉 讘讜 诪砖讜诐 讙讬诇讜讬. 讜讻诪讛 转住讬住转讜 讙' 讬诪讬诐. 诇驻讬讻讱 讘注专讘 讟' 讘讗讘 诪讜转专:





专讘讬谞讜 讙专砖讜诐

讜转专讜讜讬讬讛讜 诇拽讜诇讗 讛诇讻讛 讻专"诪 讚讗诪专 讗讬谉 讗住讜专 讗诇讗 注讚 讛转注谞讬转 讜讛诇讻讛 讻专砖讘"讙 讚讗讬谉 讗讬住讜专 讗诇讗 讗讜转讛 砖讘转 讜讛讜讗 砖诇驻谞讬 讟' 讘讗讘:



讘住注讜讚讛 讛诪驻住讬拽 住注讜讚讛 讗讞专讜谞讛 砖诪拽讘诇 注诇讬讜 转注谞讬转. 讗讘诇 讘住注讜讚讛 砖讗讬谉 诪驻住讬拽 讻讙讜谉 住注讜讚讛 砖讗讜讻诇 拽讜讚诐 诇讻谉 砖注讚讬讬谉 讬讗讻诇 讗讞专讬讛. 讻诇 砖讛讜讗 诪砖讜诐 转"讘 讛讬讬谞讜 讟' 讘讗讘 注爪诪讜 讻诇 砖讗讬谞讜 诪砖讜诐 转"讘 砖讗专 转注谞讬讜转. 拽讜专讗 讛讜讗 讘诪拽讜诐 砖讗讬谞讜 专讙讬诇 诇拽专讜转 诇驻讬 砖诪爪讟注专:



讻诇 讝诪谉 砖讛讜讗 讻砖诇诪讬诐 砖谞讬 讬诪讬诐 讜诇讬诇讛 讗讞讚 讗讬谞讜 讗讜讻诇 讘注专讘 转"讘 讗讘诇 讗讞专 讻谉 讗讜讻诇 砖讘讟诇 诪转讜专转 讘砖专. 诪讞讬讬讘 讘讻驻讬讬转 讛诪讟讛 诇讻讜祝 诪讟转讜 讻讗讘诇:





专诪讘"谉

转谞讬讗 讻诇 砖讛讜讗 诪讞诪转 转砖注讛 讘讗讘 讗住讜专 诇讗讻讜诇 讘砖专 讜讗住讜专 诇砖转讜转 讬讬谉 讜讗住讜专 诇专讞讜抓 专' 讬砖诪注讗诇 讘专' 讬讜住讬 讗讜诪专 诪砖讜诐 讗讘讬讜 讻诇 讝诪谉 砖诪讜转专 诇讗讻讜诇 诪讜转专 诇专讞讜抓. 讗讘诇 专讘讬谞讜 讛讙讚讜诇 讝"诇 诇讗 讻转讘 讘专讬讬转讗 讝讜 讘讛诇讻讜转[讬讜], 讜砖诪讗 讻转讘 讛专讘 讝"诇 讚讘专讬讜 砖诇 专' 讬砖诪注讗诇 讘专' 讬讜住讬 诪砖讜诐 讗讘讬讜 诪住转诪讗 讚诪转谞讬转讬谉 讚诇讗 拽转谞讬 讘讗讬住讜专讗 讚注专讘 转砖注讛 讘讗讘 讗诇讗 诇讗讻讜诇 讘砖专 讜诇砖转讜转 讬讬谉 讜砖谞讬 转讘砖讬诇讬谉. 讜诇讗 诪讻专注讗 诪讬诇转讗 诇诪讚讞讬 讚专讘讬诐 讚讗讬讻讗 诇诪讬诪专 诪转谞讬转讬谉 讗讬住讜专讗 讚驻住拽讗 诇讬讛 拽转谞讬 讗讬住讜专讗 讚转诇讬讗 讘拽讘诇转 注讬谞讜讬 诇讗 拽转谞讬 诪砖讜诐 砖转讬拽讛 讚诪转谞讬转讬谉 诇讗 驻住拽讬谞谉 讘砖讜诐 讚讜讻转讗. 讚诪讗讬 讚诇讗 驻专讬砖讜 讘诪转谞讬转讬谉 驻专讬砖讜 讘讘专讬讬转讗. 讛诇讻讱 诪讻讬 讗讝讬诇 住注讜讚讛 讛诪驻住讬拽 讘讛 诪砖砖 砖注讜转 讜诇诪注诇讛 讘讗讘诇讜转 讗住讜专 诇专讞讜抓 讗驻讬诇讜 驻谞讬讜 讬讚讬讜 讜专讙诇讬讜. 讜讗住讜专 诇住讜讱 讘转砖注讛 讘讗讘 注爪诪讜 讻讚讗讬转讗 讘转讜住驻转讗:



转谞讬讗 注专讘 转砖注讛 讘讗讘 诇讗 讬讗讻诇 讗讚诐 砖谞讬 转讘砖讬诇讬谉 讜诇讗 讬讗讻诇 讘砖专 讜诇讗 讬砖转讛 讬讬谉 讗讘诇 讗讜讻诇 讘砖专 诪诇讬讞 讜砖讜转讛 讬讬谉 诪讙转讜. 讘砖专 诪诇讬讞 注讚 讻诪讛 讗诪专 专讘 讞讬谞谞讗 讘专 讻讛谞讗 讗诪专 砖诪讜讗诇 讻诇 讝诪谉 砖讛讜讗 讻砖诇诪讬'. 讬讬谉 诪讙转讜 注讚 讻诪讛 讻诇 讝诪谉 砖讛讜讗 转讜住住 讜讻诪讛 转住讬住转讜 砖诇砖讛 讬诪讬诐. 讗诪专 专讘 讬讛讜讚讛 讗诪专 专讘 讻讱 讛讬讛 诪谞讛讙讜 砖诇 专讘讬 讬讛讜讚讛 讘专' 讗诇注讗讬 注专讘 转砖注讛 讘讗讘 诪讘讬讗讬诐 诇讜 驻转 讞专讘讛 讘诪诇讞 讜砖讜专讛 讗讜转讛 讘诪讬诐 讜讬讜砖讘 讘讬谉 转谞讜专 诇讻讬专讬诐 讜砖讜转讛 讗讞专讬讛 拽讬转讜谉 砖诇 诪讬诐 讜讚讜诪讛 讻诪讬 砖诪转讜 诪讜讟诇 诇驻谞讬讜. 讬专讜砖诇诪讬 (讚,讜) 专讘 诪谉 讚讛讜讛 讗讻讬诇 讻诇 爪专讻讬讛 讛讜讛 爪讘注 驻讬住转讬讛 讘拽讬讟诪讗 讜讗诪专 讝讛讜 注讬拽专 住注讜讚转 讟' 讘讗讘 诇拽讬讬诐 诪讛 砖谞讗诪专 (讗讬讻讛 讙,讟讝) 讜讬讙专住 讘讞爪抓 砖讬谞讬讜:



转谞讜 专讘谞谉 讻诇 诪爪讜讜转 (注砖讛) 砖谞讜讛讙讜转 讘讗讘诇 谞讜讛讙讜转 讘转砖注讛 讘讗讘 讗住讜专 讘专讞讬爪讛 讜讘住讬讻讛 讜讘谞注讬诇转 讛住谞讚诇 讜讘转砖诪讬砖 讛诪讟讛. 讗住讜专 诇拽专讜转 讘转讜专讛 讜讘谞讘讬讗讬诐 讜讘讻转讜讘讬诐 讜诇砖谞讜转 讘诪砖谞讛 讜讘诪讚专砖 讜讘讙诪专讗 讘讛诇讻讜转 讜讘讛讙讚讜转 讗讘诇 拽讜专讗 讘诪拽讜诐 砖讗讬谞讜 专讙讬诇 诇拽专讜转 讜砖讜谞讛 讘诪拽讜诐 砖讗讬谞讜 专讙讬诇 诇砖谞讜转 讜拽讜专讗 讘讗讬讜讘 讜讘拽讬谞讜转 讜讘讚讘专讬诐 讛专注讬诐 砖讘讬专诪讬讛讜 讜转讬谞讜拽讜转 砖诇 讘讬转 专讘谉 讗讬谞谉 讘讟诇讬谉 诇注讜诇诐 讚讘专讬 专' 诪讗讬专, 专' 讬讛讜讚讛 讗讜诪专 讗祝 讗讬谞讜 拽讜专讗 讘诪拽讜诐 砖讗讬谞讜 专讙讬诇 诇拽专讜转 讜讗讬谞讜 砖讜谞讛 讘诪拽讜诐 砖讗讬谞讜 专讙讬诇 诇砖谞讜转, 讗讘诇 拽讜专讗 讛讜讗 讘讗讬讜讘 讜拽讬谞讜转 讜讘讚讘专讬诐 讛专注讬诐 砖讘讬专诪讬讛讜 讜转讬谞讜拽讜转 砖诇 讘讬转 专讘谉 讘讟诇讬谉 诪砖讜诐 砖谞讗诪专 驻拽讜讚讬 讛' 讬砖专讬诐 诪砖诪讞讬 诇讘.
讜转砖注讛 讘讗讘 讗住讜专 讘讗讻讬诇讛 讜砖转讬讛 讻讚专讱 讗讬住讜专谉 讘讬讜诐 讛讻驻讜专讬诐 讗诇讗 砖讝讛 注谞讜砖 讻专转 讜讝讛 诪讚讘专讬 拽讘诇讛 讜诪讻讬谉 讗讜转讜 诪讻转 诪专讚讜转, 讜讙专住讬谞谉 讘驻专拽 诪拽讜诐 砖谞讛讙讜 (驻住讞讬诐 谞"讚 注"讘) 讚专砖 专讘讗 注讜讘专讜转 讜诪谞讬拽讜转 诪转注谞讜转 讜诪砖诇讬诪讜转 讘讜 讻讚专讱 砖诪转注谞讜转 讜诪砖诇讬诪讜转 讘讬讜诐 讛讻驻讜专讬诐, 讜讘讬谉 讛砖诪砖讜转 砖诇讜 讗住讜专, 讗诇讗 诪讬讛讜 讞讬讛 讻诇 砖诇砖讬诐 讜讻谉 讞讜诇讛 砖讛讜讗 爪专讬讱 讗讬谉 爪专讬讻讬谉 讗讜诪讚 讗诇讗 诪讗讻讬诇讬谉 (讗讜转讜) [讗讜转诐] 讚讘诪拽讜诐 讞讜诇讬 诇讗 讙讝专讜 专讘谞谉. 
讜讻谉 讘专讞讬爪讛 讜讘住讬讻讛 讗住讜专 诇讙诪专讬 讻讬讜诐 讛讻驻讜专讬诐 讘讬谉 讘讞诪讬谉 讘讬谉 讘爪讜谞谉, 讚讗诪专 专讘讬 讗诇注讝专 讗住讜专 诇讗讚诐 砖讬讜砖讬讟 讗爪讘注讜 讘诪讬诐 讘转砖注讛 讘讗讘 讻讚专讱 砖讗住讜专 讘讬讜诐 讛讻驻讜专讬诐 讜讙专住讬谞谉 讘转注谞讬讜转 [讬"讙 注"讗] 讻诇 讞讬讬讘讬 讟讘讬诇讜转 讟讜讘诇讬谉 讻讚专讻谉 讘讬谉 讘转砖注讛 讘讗讘 讘讬谉 讘讬讜诐 讛讻驻讜专讬诐, 专讘讬 讞谞讬谞讗 住讙谉 讛讻讛谞讬诐 讻讚讗讬 讛讜讗 讘讬转 讗诇讛讬谞讜 诇讗讘讚 注诇讬讜 讟讘讬诇讛 讗转转 讘砖谞讛, 讜讛诇讻转讗 讻转谞讗 拽诪讗 讜讛谞讬 诪讬诇讬 讟讘讬诇讛 讘讝诪谞讛 讚拽讬讬诪讗 诇谉 讟讘讬诇讛 讘讝诪谞讛 诪爪讜讛, 讗讘诇 砖诇讗 讘讝诪谞讛 讗住讜专讛 讜讻驻讬 诪讛 砖驻讬专砖谞讜 讘砖注专 砖诇诪注诇讛.
讜谞注讬诇转 讛住谞讚诇 讜诪谞注诇 讻讚讬谞讜 诇注谞讬谉 讗讘讬诇讜转 讜诇驻讬 诪讛 砖住讚讜专 诇诪注诇讛.
讘驻专拽 讬讜诐 讛讻驻讜专讬诐 (讬讜诪讗 注"讞 注"讗) 讝注讬专讗 讘专 讞诪讗 讗讜砖驻讬讝讬讻谞讬讛 讚专讘讬 讬讛讜砖注 讘谉 诇讜讬 讜讚专讘 讗诪讬 讜讚专讘 讗住讬 讜讚讻讜诇讛讜 专讘谞谉 讚拽住专讬谉, 讛讜讛 讗诪专 诇讬讛 诇讬讜住祝 讘专讬讛 讚专' 讬讛讜砖注 讘谉 诇讜讬 讘专 讗讜专讬讗谉 转讗 讗讬诪讗 诇讱 诪讬诇转讗 诪注诇讬讬转讗 讚讛讜讛 注讘讬讚 讗讘讬讱 注专讘 转砖注讛 讘讗讘, 诪讘讬讗讬谉 诇讜 诪讟驻讞讜转 讜砖讜专讛 讘诪讬诐 讜诪拽谞讞 讘讛 讬讚讬讜 讜专讙诇讬讜 诇诪讞专 诪注讘讬专讛 注诇 讙讘讬 注讬谞讬讜 讜讗讬谞讜 讞讜砖砖, 驻讬专讜砖 诪讘讬讗讬谉 诇讜 诪讟驻讞转 讜砖讜专讛 讗讜转讛 讘诪讬诐 讜讘诇讬诇讛 诪拽谞讞 讘讛 讬讚讬讜 讜专讙诇讬讜 讻讚讬 诇讛爪讟谞谉 讘讛 讜诇诪讞专 诪注讘讬专讜 注诇 讙讘讬 注讬谞讬讜 诇讛注讘讬专 诇驻诇讜祝 讞讘诇讬 砖讬谞讛 诪讛谉, 讜专讜讞抓 讬讚讬讜 讻讚专讻讜 诇转驻诇讛 讚讛讜讛 诇讬讛 讻讞讬讬讘讬 讟讘讬诇讜转 砖讟讜讘诇讬谉 讻讚专讻谉 讘讬谉 讘转砖注讛 讘讗讘 讘讬谉 讘讬讜诐 讛讻驻讜专讬诐 讚讻诇 专讞讬爪转 诪爪讜讛 诪讜转专转 讜谞讟讬诇转 讬讚讬诐 诇转驻诇讛 诪爪讜讛 讛讬讗 讜诇讛拽讘讬诇 驻谞讬 专讘讜 注讜讘专 讘诪讬诐 诇讛拽讘讬诇 驻谞讬 砖讻讬谞讛 诇讗 讻诇 砖讻谉, 讗讘诇 砖诇讗 讘砖注转 转驻诇讛 讗诐 讛讬讜 诪讟讜谞驻讜转 诪讚专讱 拽讬谞讜讞 专讜讞抓 讻讚专讻讜, 讻讚讗诪专讬谞谉 讗诐 讛讬讛 诪诇讜讻诇讱 讘讟讬讟 讜讘爪讜讗讛 专讜讞抓 讻讚专讻讜 讜讗诐 诇讗讜 讗讬谞讜 讗诇讗 诇转驻诇讛 讜讘讬专讜砖诇诪讬 讘转砖注讛 讘讗讘 诪专讞讬抓 讗转 讬讚讬讜 讜诪注讘讬专讬谉 注诇 驻谞讬讜, 讗诐 讛讬讛 诇驻诇讜祝 注诇 讙讘讬 注讬谞讬讜 讜讚专讻讜 诇专讞爪谉 讘诪讬诐 专讜讞抓 讜诪注讘讬专讜 讻讚专讻讜 讜讗讬谞讜 讞讜砖砖 讚讛讜讛 诇讬讛 讻诪诇讜讻诇讱 讘讟讬讟 讜讘爪讜讗讛 讚专讜讞抓 讻讚专讻讜 讜讗讬谞讜 讞讜砖砖 讜讻谉 讻转讘 讛专讘 专讘讬 讬爪讞拽 讗讘谉 讙讬讗转 讝"诇, 讗讘诇 讛专讘 专讘讬 诪砖讛 讝"诇 讻转讘 讘讬讜诐 讛讻驻讜专讬诐 讜讘转砖注讛 讘讗讘 砖讗讬谉 砖诐 专讞讬爪讛 讗讬谞讜 诪讘专讱 注诇 谞讟讬诇转 讬讚讬诐 讜诇讗 讛诪注讘讬专 讞讘诇讬 砖讬谞讛 讜讗讬谉 讝讛 谞讻讜谉 讗诇讗 砖讗讬谉 诇讬 诇讛讗专讬讱 讻讗谉.
讜讻谉 谞讛讙讜 拽爪转 讛注诐 砖诇讗 诇拽专讜转 驻专砖转 拽专讘谞讜转 讜诪砖谞转 讗讬讝讛讜 诪拽讜诪谉 讜诪讚专砖 专讘讬 讬砖诪注讗诇 讘转砖注讛 讘讗讘 讘讘讬转 讛讻谞住转 诇驻讬 砖讗住讜专 诇拽专讜转 讘转讜专讛, 讜讗讬谉 诇谞讜 讗讬住讜专 讘住讚专 讛讬讜诐 砖讛专讬 拽讜专讗 拽专讬讗转 砖诪注 讜诪讘专讱 诇驻谞讬讛 讜诇讗讞专讬讛, 讜讻谉 拽讜专讬谉 讘转讜专讛 讜诪驻讟讬专讬谉 讘谞讘讬讗 讘注谞讬谞讜 砖诇 讬讜诐 讜驻专砖转 讛转诪讬讚 讜讗讬讝讛讜 诪拽讜诪谉 讻谞讙讚 转诪讬讚讬谉 转拽谞讜诐 讜讗讜诪专 讻讚专讻讜 讜讗讬谞讜 讞讜砖砖:





专讬讟讘"讗

转谞讬壮鈥� 注专讘 讟壮鈥� 讘讗讘 诇讗 讬讗讻诇 讗讚诐 砖谞讬 转讘砖讬诇讬谉 讻诪讛 讻转讘讜 讛专讗砖讜谞讬诐 讝状诇 讘讝讛 讜注讬拽专谉 砖诇 讚讘专讬壮鈥� 讚讛讻讗 诇注谞讬谉 讟壮鈥� 讘讗讘 砖讛讗讬住讜壮鈥� 诪砖讜壮鈥� 转注谞讜讙 讜讞砖讬讘讜转 讗讬谉 诇讜诪专 砖讬讛讗 讚讙 讜讘讬爪讛 砖注诇讬讜 谞讬讚讜谉 讻砖谞讬 转讘砖讬诇讬谉 讻诪讜 砖讗诪专谞讜 诇注谞讬谉 注讬专讜讘 讜诇注谞讬谉 诇讬诇 驻住讞讬诐 讜讻诪讜 砖讛讬讜 住讘讜专讬诐 拽爪转 专讘讜转讬 讝状诇 讗诇讗 讻诇 砖讛讬讗 讘砖转讬 转诪讞讜讬讬诐 讜讗驻讬诇讜 诪诪讬谉 讗壮鈥� 讻讙讜谉 砖讛讗壮鈥� 爪诇讬 讜讛讗壮鈥� 诪讘讜砖诇 讜讻讬讜爪讗 讘讝讛 讛专讬 讗诇讜 砖谞讬 转讘砖讬诇讬谉 讜讻诇 砖讛诐 讘转诪讞讜讬 讗讞讚 讜拽讚专壮鈥� 讗壮鈥� 讗驻讬诇讜 讻诪讛 诪讬谞讬诐 讘讬讞讚 讗讬谞讜 讗诇讗 转讘砖讬诇 讗壮鈥� 讜讻谉 讚注转 诪讜专讬 讘砖诐 专讘讬壮鈥� 谞状专 讘砖诐 专讘讜转讬讜: 讜诇注谞讬谉 诪讬谞讬 驻讬专讜转 谞专讗讛 讙状讻 讚讻讬讜谉 讚诇注谞讬谉 讘砖讜诇讬 注讜讘讚讬 讻讜讻讘讬壮鈥� 讜诪讝诇讜转 讚讻诇 砖谞讗讻诇 讻诪讜转 砖讛讜讗 讞讬 讗讬谉 讘讜 诪砖讜诐 讘砖讜诇讬 注讜讘讚讬 讻讜讻讘讬壮鈥� 讜诪讝诇讜转 诇驻讬 砖讗讬谉 讝讛 讚专讱 讞砖讬讘讜转 讚讗转讬 诇讬讚讬 讞转谞讜壮鈥� 砖讗祝 诇注谞讬谉 讟壮鈥� 讘讗讘 讻谉 讜讗注状驻 砖住讜诪讻讬谉 讘讛诐 诇注谞讬谉 注讬专讜讘讬 转讘砖讬诇讬谉 讻讚讗讬转讗 讘讬专讜砖诇诪讬 讗讘诇 讘转讜住驻转 讗讜住专讬壮鈥� 讘讻诇 诪谞讬 驻讬专讜转 诪讘讜砖诇讬壮鈥� 讜讙诐 专讘讬壮鈥� 讛讙讚讜诇 讝状诇 诇讗 讛转讬专 讗诇讗 讘驻讬专讜转 讞讬讬诐 谞专讗讛 砖诪讚诪讬谉 讚讘专 诇注谞讬谉 注专讜讘 诇讛讞诪讬壮鈥� 讜讛诪讞诪讬专 转讘讗 注诇讬讜 讘专讻讛: 诇讗 讬讗讻诇 讘砖专 讜诇讗 讬砖转讛 讬讬谉:



专讘讬 讬讛讜讚壮鈥� 诪讞讬讬讘 讘讻驻讬讬壮鈥� 讛诪讟壮鈥� 讜诇讗 讛讜讚讜 诇讜 讞讻诪讬壮鈥� 讗住讬拽壮鈥� 讘砖状住 砖诇壮鈥� 讛讜讚讜 诇讜 讻诇诇 讗驻讬诇讜 诇讻驻讜转 诪讟转讜 讜讻状砖 诇砖讗专 诪讟讜壮鈥� 讜讻谉 讛诇讻讛 讜讻状砖 砖讗讬谉 诇谞讜 砖谞讜讬 诪拽讜诐 讘讘讬壮鈥� 讛讻谞住转 诪谉 讛讚讬谉 讜诪拽讜诐 砖谞讛讙讜 讘讜 注砖讗讜讛讜 讻砖讘转 专讗砖讜谞讛 讜诪谞讛讙 讞住讬讚讜转 讛讜讗.

讛诪讗讬专讬

诇讗 谞讗住专讜 讘' 转讘砖讬诇讬诐 讜讗讻讬诇转 讘砖专 讜砖转讬讬转 讬讬谉 注专讘 讟' 讘讗讘 讗诇讗 讘住注讜讚讛 讛诪驻住讬拽 讘讛 讜诪讜' 砖注讜转 讜诇诪注诇讛 讗讘诇 讘住注讜讚讛 砖讗讬谉 诪驻住讬拽 讘讛 讗驻讬诇讜 诪讜' 砖注讜转 讜诇诪注诇讛 讗讜 诪讜' 砖注讜转 讜诇诪讟讛 讗驻讬诇讜 讘住注讜讚讛 讛诪驻住讬拽 讘讛 诪讜转专 讘讻诇谉:



讜住注讜讚讛 讛诪驻住讬拽 讘讛 驻讬专讜砖讛 砖讗讬谉 讚注转讜 诇讗讻诇 讗讞专讬讛 讘讗讜转讜 讛讬讜诐 住注讜讚讛 讗讞专转 讚专讱 拽讘讬注讜转 讗注"驻 砖讚注转讜 诇讗讻诇 注专讗讬 讜诪讛 砖谞讛讙讜 注讻砖讜 诇讗讻诇 讘砖拽讬注转 讛讞诪讛 讻讝讬转 诇讞诐 讜驻讬专讜转 讗讬谞讜 诪谞讛讙 谞讗讛 讜讛注讜砖讛 讻谉 专讗讜讬 诇讗讻诇 讛专讗砖讜谞讛 诪讘注讜讚 讬讜诐 讜讬讗讻诇 讘讗讞专讜谞讛 讗讬讝讛 转讘砖讬诇 砖诇讗 讬专讗讛 讻讚专讱 讛注专诪讛 讗注驻"讻 讛诪讛讜讚专讬诐 讘诪讚转 讛讞住讬讚讜转 讗讬谉 讚专讻谉 诇讗讻诇 讘砖专 讻诇 讗讜转讜 讛讬讜诐 讜讘诪拽讜诪讜转 讛专讘讛 谞讛讙讜 诇讘讟诇 讘讬转 讛砖讞讬讟讛 诪专"讞 注讚 讛转注谞讬转:



讘砖专 诪诇讬讞 讜讛讜讗 砖注讜诪讚 讘诪诇讞讜 讘' 讬诪讬诐 讜诇讬诇讛 讗讞讚 诪讜转专 诇讗讻诇讛 讗祝 讘住注讜讚讛 讛诪驻住讬拽 讘讛 讜讬砖 讗讜诪专讬诐 讘讝诪谉 讛讝讛 讛讜讗讬诇 讜讗讚诐 专讙讬诇 讘讛 讗住讜专 讜讗讬谉 讛讚讘专讬诐 谞专讗讬诐 诇注谞讬谉 讛诇讻讛 讗诇讗 砖讛诐 谞专讗讬谉 诇注谞讬谉 诪谞讛讙 讜讻谉 诪讜转专 诇砖转讜转 讬讬谉 诪讙转讜 讜讛讜讗 转讜讱 讙' 讬诪讬诐 讜讛专讘讛 讙讗讜谞讬诐 讛转讬专讜 讘讬讬谉 诪讘讜砖诇 讜讛拽诇讜 注讜讚 诇讜诪专 砖讻诇 砖讛注诇讛 专转讬讞讛 讗讞转 讛讜讗 谞拽专讗 诪讘讜砖诇 诇注谞讬谉 讝讛:



砖谞讬 转讘砖讬诇讬诐 砖讗住专谞讜 讘诪砖谞讛 谞讞诇拽讜 讘驻讬专讜砖讛 讛专讘讛 诪驻专砖讬诐 讬砖 讗讜诪专讬诐 砖诇讗 谞拽专讗讜 讘' 转讘砖讬诇讬诐 讗诇讗 讘讘' 诪讬谞讬谉 讻讙讜谉 讙讘讬谞讛 讜讚讙讬诐 讗讜 讘爪讬诐 讜讚讙讬诐 讜讻诇 砖讛诐 讘' 诪讬谞讬诐 讗驻讬诇讜 讘拽讚专讛 讗讞转 讗住讜专 讛讗 诪讬谉 讗讞讚 讗驻讬诇讜 讘砖谞讬 讘讬砖讜诇讬诐 诪讜转专 讻讙讜谉 讚讙讬诐 讘诪讘讜砖诇 讜讘爪诇讬 讗讜 讘诪讞讘转 讜讘诪专讞砖转 讜讻诇 讻讬讜爪讗 讘讝讛 砖讗讬谉 讞诇讜拽 讛讘砖讜诇讬诐 讙讜专诐 讗诇讗 讞诇讜拽 讛诪讬谞讬诐 讜讬砖 讗讜诪专讬诐 讘讛驻讱 讛讚讘专讬诐 砖讻诇 砖讛讜讗 讞诇讜拽 讘讘砖讜诇讬诐 讗驻讬诇讜 诪诪讬谉 讗讞讚 谞拽专讗 讘' 转讘砖讬诇讬诐 讜讻诇 砖讛讜讗 讘拽讚专讛 讗讞转 讗驻讬诇讜 砖谞讬 诪讬谞讬诐 诪讜转专 讜讻谉 讛讚讘专讬诐 谞专讗讬诐 讜讗注"驻 砖诇注谞讬谉 注讬专讜讘讬 转讘砖讬诇讬谉 讚谞讜 讚讙 讜讘讬爪讛 讘砖谞讬 转讘砖讬诇讬谉 拽诇 讛讜讗 砖讛拽诇讜 讘注讬专讜讘讬 转讘砖讬诇讬谉 讜讗讬谞讜 注谞讬谉 诇讟' 讘讗讘 讬砖 诪讬 砖讗讜诪专 砖讻诇 砖讗讬谉 讘讜 砖谞讬 转讘砖讬诇讬诐 讗注"驻 砖讛诐 砖谞讬 诪讗讻诇讬诐 诪讜转专讬诐 讻讙讜谉 砖讗讻诇 转讘砖讬诇 讗讞讚 讜讗讞"讻 讛讘讬讗讜 诇讜 驻讬专讜转 讗讜 爪谞讜谉 讗讜 讬专拽讜转 讛谞讗讻诇讬谉 讘诇讗 讘砖讜诇 诪讜转专 诇讗讻诇 讘讛谉:



讛住讻讬诪讜 专讜讘 诪驻专砖讬诐 砖讗注"驻 砖诇注谞讬谉 谞讚专 讗诪专讜 砖讛谞讜讚专 讘讘砖专 讗住讜专 讘讚讙讬诐 注诇 讛讚专讻讬诐 砖讘讗专谞讜 讘诪拽讜诪讜 讜讘诪住讻转 讞讜诇讬谉 诇注谞讬谉 讟' 讘讗讘 讗讬谉 讚讬谞讜 讻讘砖专 讜诪讜转专 诇住注讜讚 讘讛谉:



诪讻讬讜谉 砖讛转讞讬诇 讘住注讜讚讛 讝讜 讛诪驻住讬拽 讘讛 讛讜讗讬诇 讜谞讗住专 讘讘砖专 讜讬讬谉 谞讗住专 讛讜讗 讘专讞讬爪讛 讜住讬讻讛 讜驻讬' 拽爪转 诪驻专砖讬诐 讗驻讬诇讜 讘驻谞讬讜 讬讚讬讜 讜专讙诇讬讜 讗讞专 砖讛讜讗 诪讻讜讬谉 诇转注谞讜讙 诪驻谞讬 砖讛谞讗转谉 砖诇 讗诇讜 讬砖谞讛 讗祝 诇讗讞专 砖注讛 讜讛讜讗 谞专讗讛 讻专讜讞抓 讜住讱 诇爪讜专讱 讟' 讘讗讘 讗讘诇 砖讗专 注讬谞讜讬讬谉 砖讗讬谉 讛谞讗转谉 讗诇讗 诇砖注转谉 讻讙讜谉 谞注讬诇转 住谞讚诇 讜讞讘专讬讜 讗注"驻 砖驻住拽 诪诇讗讻诇 诪讜转专 讘讛谉 注讚 砖讬注专讬讘 讜讙讬专住转 讛砖诪讜注讛 讜驻讬专讜砖讛 诇砖讟转谞讜 讻讱 讛讜讗 讻诇 砖讛讜讗 诪砖讜诐 讟' 讘讗讘 专"诇 砖注谞讬谞讜 讘讗 诪讞诪转 讟' 讘讗讘 讻讙讜谉 住注讜讚讛 讛诪驻住讬拽 讘讛 砖谞转讞讚砖 讘讛 讗讬住讜专 注诇 砖讗专 住注讜讚讜转 砖讘转注谞讬转 爪讘讜专 讗注"驻 砖爪专讬讱 诇讛驻住讬拽 讘讛谉 讙诐 讻谉 诪讘注讜讚 讬讜诐 讜讞讚讜砖 砖诇讛 讛讜讗 讗讬住讜专 讘砖专 讜讬讬谉 讜专讞讬爪讛 讜住讬讻讛 讜讛讜讗 砖讗诪专 讗住讜专 诇讗讻诇 讘砖专 讜诇砖转讜转 讬讬谉 讗住讜专 诇专讞抓 讜讛讜讗 讛讚讬谉 诇住讜讱 讗讘诇 讻诇 砖讗讬谞讜 诪讞诪转 讟' 讘讗讘 讻讙讜谉 住注讜讚讛 讛诪驻住讬拽 讘讛 砖讘砖讗专 转注谞讬转 爪讘讜专 诪讜转专 诇讗讻诇 讘砖专 讜诇砖转讜转 讬讬谉 讜诪讜转专 诇专讞讜抓 讗祝 诪砖讛驻住讬拽 讜专' 讬砖诪注讗诇 讘讗 诇讞诇讜拽 注诇 讛专讗砖讜谞讛 诇讜诪专 砖讻诇 砖诪讜转专 诇讗讻诇 讗祝 讘诇讗 讘砖专 讜讬讬谉 诪讜转专 诇专讞讜抓 讜讛诇讻讛 讻转"拽 讜诪"诪 讚讜拽讗 讘专讞讬爪讛 讜住讬讻讛 砖讛谞讗转谉 诇讗讞专 讝诪谉 讻诪讜 砖讻转讘谞讜 讜讗诐 讛转谞讛 讛讻诇 诇驻讬 转谞讗讜 注讚 砖讬注专讬讘 讜讬砖 讘砖诪讜注讛 讝讜 讚专讻讬诐 讗讞专讬诐 讘讙讬专住讗 讜讘驻讬专讜砖 讜讝讛 注拽专 讜讬砖 诪转讬专讬诐 讘专讞讬爪讛 讜住讬讻讛 注讚 讛注专讘 诪诪讛 砖诇讗 讛讘讬讗讜 讙讚讜诇讬 讛驻讜住拽讬诐 砖诪讜注讛 讝讜 讘讛诇讻讜转讬讛诐 讜讻住转诐 诪砖谞转谞讜 砖诇讗 讛讝讻讬专讛 讗诇讗 讗讬住讜专 讘砖专 讜讬讬谉 讜诪"诪 讗讬谉 谞专讗讛 诇讚讞讜转 讘专讬转讗 砖诇讬诪讛 讘诇讗 讟注诐:



讝讛 砖讗住专谞讜 讟' 讘讗讘 讘专讞讬爪讛 驻讬专讜砖讜 讗祝 讘爪讜谞谉 讜讗祝 驻谞讬讜 讬讚讬讜 讜专讙诇讬讜 讜讗注"驻 砖讘讗讘诇 诪讜转专 讘讟' 讘讗讘 讛讞诪讬专讜 讜诪"诪 讚讜拽讗 讘专讞讬爪讛 砖诇 转注谞讜讙 讗讘诇 讗诐 讛讬讜 诪诇讜讻诇讻讜转 讘讟讬讟 讜讘爪讜讗讛 诪讜转专 讻讚专讱 砖讗诪专讜 讘讬讜诐 讛讻驻专讬诐 讜诇驻讬 讛讛诇讻讛 讻诇 讛讬讜诐 讘讚讬谉 讗讬住讜专 讝讛 讗诇讗 砖讘谞专讘讜谞讛 谞讛讙讜 讛谞砖讬诐 诇专讞讜抓 专讗砖谉 诪谉 讛诪谞讞讛 讜诇诪注诇讛 讜砖诪注谞讜 砖讝拽讬谞讬诐 讜专讘谞讬诐 砖讘讛 讛谞讛讬讙讜诐 讘讻讱 注诇 砖讗诪专讜 讘诪讚专砖 砖讛诪砖讬讞 谞讜诇讚 讘讜 讘讬讜诐 讜专诪讝 诇谞讞诪讛 讜讙讗诇讛:



讻诇 砖讛讗讘诇 讗住讜专 讘讜 讗祝 讘讟' 讘讗讘 讗住讜专讬诐 讘讜 讜讛讜讗 砖讗住讜专讬诐 讘专讞讬爪讛 讜讘住讬讻讛 讜讘谞注讬诇转 讛住谞讚诇 讜讘转砖诪讬砖 讛诪讟讛 讗讘诇 讬讜爪讗 讛讜讗 讘住谞讚诇 砖诇 砖注诐 讜砖讗专 诪讬谞讬诐 讛诪讜转专讬诐 讘讬讜诐 讛讻驻专讬诐 讜讗住讜专 诇拽专讜转 讘转讜专讛 讘谞讘讬讗讬诐 讜讘讻转讜讘讬诐 讜诇砖谞讜转 讘诪砖谞讛 讘诪讚专砖 讘讛诇讻讜转 讜讘讗讙讚讜转 讜讗祝 讗讬谞讜 拽讜专讗 讘诪拽讜诐 砖讗讬谞讜 专讙讬诇 诇拽专讜转 讜讗讬谞讜 砖讜谞讛 讘诪拽讜诐 砖讗讬谞讜 专讙讬诇 诇砖谞讜转 讗讘诇 拽讜专讗 讛讜讗 讘讗讬讜讘 讜讘拽讬谞讜转 讜讘讚讘专讬诐 讛专注讬诐 砖讘讬专诪讬讛 讜转讬谞讜拽讜转 砖诇 讘讬转 专讘谉 讘讟诇讬诐 讘讜 砖谞讗诪专 驻拽讜讚讬 讬"讬 讬砖专讬诐 诪砖诪讞讬 诇讘 讬砖 诇诪讚讬谉 诪讻讗谉 砖诇讗 诇拽专讜转 讘讟' 讘讗讘 驻专砖转 拽专讘谞讜转 专"诇 爪讜 讗转 拽专讘谞讬 讜诪砖谞转 讗讬 讝讛讜 诪拽讜诪谉 讜诪讚专砖 专' 讬砖诪注讗诇 讜诇讗 砖讬专转 讛讬诐 讜讗讬谞讬 专讜讗讛 转讜注诇转 讘讚讘专讬讛诐 砖讗诐 讻谉 讗祝 讻诇 驻住讜拽讬 讚讝诪专讛 讗诇讗 讻诇 砖讛讜讗 谞讗诪专 讚专讱 砖讘讞 讜讚专讱 砖讬转注讜专专 讛讗讚诐 讘讛诐 诇讛讻谞讬注 诇讘讘讜 诇转驻诇讛 讗讬谉 讘讛诐 诪砖讜诐 砖诪讞讛 讜诪讜转专:



诪"诪 拽爪转 讞讻诪讬诐 谞讛讙讜 砖诇讗 诇讛谞讬讞 转驻诇讬谉 讜讛讜讗 诪谞讛讙 谞讗讛 讜讗注"驻 砖讛讜讗 诪讜讝讛专 讘讻诇 诪讛 砖讛讗讘诇 诪讜讝讛专 讘讜 诪"诪 讗讬谞讜 诪讞讜讬讬讘 诇注砖讜转 诪讛 砖讛讗讘诇 讞讬讬讘 诇注砖讜转讜 讻讙讜谉 讻驻讬讬转 讛诪讟讛 讻诪讜 砖讘讗专谞讜 讘诪砖谞讛 讜注讟讜祝 讜拽专讬注讛 讜转驻诇讬谉 讗注"驻 砖讛讜讗 诪诪讛 砖讛讗讘诇 讗住讜专 讘讜 讛讜讗讬诇 讜讗讬谉 讗住讜专讜 讗诇讗 讬讜诐 专讗砖讜谉 诪讜转专 讘讛谉 讘讟' 讘讗讘 讗诇讗 砖讚专讻谉 砖诇讗 诇讛谞讬讞谉 讻诪讜 砖讻转讘谞讜 讜讻谉 诪讜转专 讘诪诇讗讻讛 讘诪拽讜诐 砖谞讛讙讜 讛讜讗讬诇 讜讗祝 讗讘诇 讗诐 讗讬谉 诇讜 诪讛 讬讗讻诇 注讜砖讛 讘爪谞注讛 诇讗讞专 讙':



专讗砖讜谞讬 讛讙讗讜谞讬诐 谞砖讗诇 诇驻谞讬讛诐 讘讗讘诇 砖讞诇 砖讘讬注讬 砖诇讜 讘讟' 讘讗讘 讗诐 诪驻住讬拽 讗讘诇讜转讜 讗讜 诪诪转讬谉 注讚 讛注专讘 讜讛砖讬讘讜 讗诐 专讜爪讛 诇讛驻住讬拽 诇讚讘专讬诐 讛讗住讜专讬诐 讘讗讘诇 讜诪讜转专讬诐 讘讟' 讘讗讘 讬注砖讛 讜讗诐 专讜爪讛 讘讻诇谉 诇讛诪转讬谉 注讚 讛注专讘 讬注砖讛 砖讛专讬 讗祝 讻诇 讛讬讜诐 讘讚讬谉 讗讘诇讜转 讗诇讗 砖讛拽诇讜 诪讚讬谉 诪拽爪转 讛讬讜诐 讻讻诇讜:



注讜讘专讜转 讜诪谞讬拽讜转 诪转注谞讜转 讘讟' 讘讗讘 讻讚专讱 砖诪转注谞讜转 讘讬讜诐 讛讻驻专讬诐 讜讘讬谉 讛砖诪砖讜转 砖诇讜 讗住讜专 讻讬讜诐 讛讻驻专讬诐 讗诇讗 砖讘诪拽讜诐 讞讜诇讬 诪讬讛讗 诇讗 讙讝专讜 讜讗讬谞讜 爪专讬讱 讗讜诪讚 讻讬讜诐 讛讻驻讜专讬诐 讜讻谉 讗住讜专 砖诇讗 诇讛讜砖讬讟 讗爪讘注讜 讘诪讬诐 讻讚专讱 砖讗住讜专 讘讬讜诐 讛讻驻专讬诐 讜讗诐 讛讬讜 讬讚讬讜 诪诇讜讻诇讻讜转 讘讟讬讟 讜讘爪讜讗讛 谞讜讟诇 讗转 讬讚讬讜 讻讚专讻讜 讗驻讬诇讜 讛讬讛 讙讜驻讜 诪诇讜讻诇讱 专讜讞抓 讻讚专讻讜 讻讚专讱 砖讗诪专讜 讘讬讜诐 讛讻驻专讬诐 讜讗诐 讗讬谉 讬讚讬讜 谞拽讬讜转 讜专讜爪讛 诇讛转驻诇诇 谞讜讟诇 讗转 讬讚讬讜 讻砖讬注讜专 讛诪讘讜讗专 讘讛诐 讘诪拽讜诪讜 讜诪转驻诇诇 讜讬砖 讞讜诇拽讬诐 讘讝讛 讜讗祝 讙讚讜诇讬 讛诪讞讘专讬诐 讻转讘讜 讘讬讜诐 讛讻驻专讬诐 讜讟' 讘讗讘 砖讗讬谉 砖诐 专讞讬爪讛 讗讬谞讜 诪讘专讱 注诇 谞讟讬诇转 讬讚讬诐 讗诇讗 砖讛讚讘专讬诐 谞专讗讬谉 讻诪讜 砖讻转讘谞讜 讜诪讛 砖讗诪专讜 注专讘 讟' 讘讗讘 诪讘讬讗讬诐 诇讜 诪讟驻讞转 讜诪拽谞讞 讘讛 驻谞讬讜 讬讚讬讜 讜专讙诇讬讜 讜诇诪讞专 诪注讘讬专讛 注诇 讙讘讬 注讬谞讬讜 驻讬专讜砖讛 诇讛注讘讬专 诇驻诇讜祝 砖讘注讬谉 讗讘诇 诪"诪 讬讚讬讜 讛讬讛 专讜讞抓 诇转驻诇讛 讻讚讬谉 讞讬讬讘讬 讟讘讬诇讜转 讜讗祝 讝讜 讚专讱 讞讜诪专讗 讛讗 诪谉 讛讚讬谉 讻诇 砖谞讟诇 讗转 讬讚讬讜 诇爪讜专讱 诪讜转专 讜讘转诇诪讜讚 讛诪注专讘 讗诪专讜 讘讟' 讘讗讘 诪专讞讬抓 讗转 讬讚讬讜 讜诪注讘讬专谉 注诇 驻谞讬讜 讜讗祝 讙讚讜诇讬 住驻专讚 讻转讘讜 讘讞讘讜专讬讛诐 砖讗诐 讛讬讛 诇驻诇讜祝 讛专讘讛 讘注讬谞讬讜 讜讚专讻讜 诇专讞爪讜 讘诪讬诐 专讜讞爪谉 讻讚专讻讜 砖讝讛讜 讻诪诇讜讻诇讱 讘讟讬讟:





诪讛专砖"讗 - 讞讬讚讜砖讬 讛诇讻讜转

转讜住' 讘讚"讛 讜转专讜讬讬讛讜 讻讜' 讚讻诇讬 驻砖转谉 诪讜转专 诇讻讘住 诪"诪 讛讞诪讬专 讻讜' 注讻"诇 讻爪"诇:


讘讚"讛 注专讘 转砖注讛 讘讗讘 诇讗 讬讗讻诇 讻讜' 专"诇 讘砖转讬 拽讚讬专讜转 讻讜' 诪讗讞专 砖讗讬谉 注讜砖讬谉 诪讛谉 转讘砖讬诇 讘注爪诪讜 讻讜' 注讻"诇 讛讜讗 诪讙讜诪讙诐 拽爪转 讚诪转讞讬诇转 讚讘专讬讛诐 谞专讗讛 讚讚讜拽讗 诪砖转讬 拽讚讬专讜转 讗住讜专 讜讘住"讚 谞专讗讛 讚讘' 诪讬谞讬谉 砖注讜砖讬谉 诪讻"讗 转讘砖讬诇 讘注爪诪讜 讗诐 讗讬谞谉 谞讗讻诇讬谉 讻诪讜转 砖讛讜讗 讞讬 诪拽专讜 讘' 转讘砖讬诇讬谉 讗祝 讘拽讚讬专讛 讗讞转 讜拽"诇:





诪讛专砖"讗 - 讞讬讚讜砖讬 讗讙讚讜转

讜讗住讜专  诇拽专讜转 讘转讜专讛 讻讜'. 驻专砖"讬 诪砖讜诐 讚讻转讬讘 讘讛讜 诪砖诪讞讬 诇讘 注讻"诇. 讜诇讜诇讬 驻讬专讜砖讜 谞专讗讛 讚诇讗讜 诪砖讜诐 砖诪讞讛 谞讙注讜 讘讛 讚诇讗 诪讬讬转讬 讛讗讬 拽专讗 讚诪砖诪讞讬 诇讘 讗诇讗 讘住讬驻讗 讙讘讬 转讬谞讜拽讜转 砖诇 讘讬转 专讘谉 讗讘诇 讘砖讗专 讻诇 讗讚诐 讗讬讻讗 讟注诪讗 讗讞专讬谞讗 诪砖讜诐 砖诇讗 讬砖讻讞 讗讘诇讜 砖诇 讬讜诐 讜讘砖讗专 注住拽讬诐 谞诪讬 讗住讜专 诪讛"讟 讜诇专讘讜转讗 谞拽讟 讚讗驻讬' 诇诇诪讜讚 转讜专讛 讗住讜专 讘讜 讗讘诇 讘转砖讘"专 谞拽讟 诇讬讛 诪拽专讗 讚讗住讜专 诪讬讛转 诪砖讜诐 砖诪讞讛:





专砖"砖

讙诪专讗 [讗专"讬 讻讬爪讚 诪砖谞讛 讗诐 讛讬讛 专讙讬诇 诇讗讻讜诇 讘' 转讘砖讬诇讬谉 讬讗讻诇 诪讬谉 讗讞讚. 诇讻讗讜专讛 专砖讘"讙 诇讗拽讜诇讬 讘讗 注诇 转"拽 讜讗讜诪专 讚讗"爪 讗诇讗 诇砖谞讜转 讜讻讚诪住讬讬诐 讛讬讛 专讙讬诇 诇砖转讜转 讬' 讻讜住讜转 砖讜转讛 讛'. 讜谞"驻 讚专"诇 砖诇 讬讬谉 讜讻讞讻诪讬诐 讘讘专讬讬转讗 讛住诪讜讻讛 讜讗"讻 讛讻讬 讛诇"诇 讛讬讛 专讙讬诇 诇讗讻讜诇 讙"转 讬讗讻诇 讘' 讚讘讝讛 讚拽讗诪专 讙诐 讛转"拽 诪讜讚讛. 诇讻谉 谞"诇 讚讟"住 讛讜讗 讜爪"诇 诪讬谉 讗讞专 讘专讬"砖. 讜专"诇 讚讬砖谞讛 诪讗讜转谉 讘' 诪讬谞讬 转讘砖讬诇讬谉 砖专讙讬诇 讘讛谉 诪讬谉 讗' 诪讛谉 诇诪讬谉 讗讞专 (讜注讬' 讙讬' 讛专讬"祝 讜讛专讗"砖) 讜讻"诪 诪驻专砖"讬 诇拽诪谉 讘讚"讛 讜讞讻"讗 讬砖谞讛. 讜诪爪讗转讬 讗讜谉 诇讬 讘讬专讜砖诇诪讬 讚拽讗诪专 诪讛讜 讬砖谞讛 讬讞诇祝 讜讚诇讗 讻驻讬' 讛拽"注 讬诪注讟 砖讗讬谉 讝讛 诪砖诪注讜:



讘专讗"砖 住讬' 诇"讚 讜谞讛讙讜 注诪讗 诇诪讬诪专 讘讘讜谞讛 讬专讜砖诇讬诐 讻讜'. 谞"诇 讚讗诐 住讬讬诐 讛讘专讻讛 讗祝 讚拽讬"诇 讘砖讜"注 住讬' 专爪"讚 住"讚 讚讗讬谉 诇讜 诇讞讝讜专 讘讚讘专讬诐 砖讗讬谉 诪讞讝讬专讬谉. 讜讚注转 讛诪"讗 讘住讬' 拽讬"讚 住拽"讞 讚讙诐 讗讬谉 诇讜诪专 砖诐 讛讛讝讻专讛 诇讘讚讛 讜讻"诪 砖诐 讚注转 讛专讘"讬 讜讻"讛 讚注转 讛专砖讘"讗 讛讘讬讗讜 讛专砖"诇 讘住"驻 转讛"砖. 诪"诪 讘讻讗谉 讬讗诪专 谞讞诐 讘诇讗 讞转讬诪讛. 讚讛讙专"讗 讝"诇 讘砖谞"讗 驻"讚 讚讘专讻讜转 诪"讙 讻' 讚谞讜住讞 讛讬专讜砖诇诪讬 讛讬讛 爪诪讞 讚讜讚 谞讻诇诇 讘讘讜谞讛 讬专讜砖诇讬诐 讜诇讻谉 砖讬讬讱 诇讜诪专 讙诐 注诪讛 谞讞诐. (讜注讬' 讘砖讜"注 讘专讬砖 住讬' 拽讬"讟 讜讘讘"讬 砖诐 讜转专讗讛 讚讟讜讘 讬讜转专 诇讗讜诪专讜 讘住讜祝 讗转 爪诪讞 拽讜讚诐 讛讞转讬诪讛) 讜注讜讚 讚讚注转 讛诪注"诪 砖诐 讗讜转 讝' 讚讙诐 讘讻讛"讚 砖讗讬谉 诪讞讝讬专讬谉 讬讗诪专 讗讜转谉 讗讞专 砖住讬讬诐 讛讘专讻讛 (讜讝讛讜 讻讚注转 讛专"专 讗诇讞谞谉 诇驻讬' 讛专砖讘"讗 砖诐 讘讚注转讜) 讜讻砖"讻 讘谞讞诐 砖讬砖 诪讞诇讜拽转 讘讬谉 讛讗讞专讜谞讬诐 讗诐 诇讗诪专讜 讘注讘讜讚讛 讗讜 讘讛讜讚讗讛 注诪砖"讻 讘讞讚讜砖讬 讛砖讜"注 住讬' 转拽谞"讝] :



讙诪' 讻诇 砖讗讬谞讜 诪砖讜诐 讟"讘 诪讜转专 诇讗讻讜诇 讘砖专 讻讜' 讜诪讜转专 诇专讞讜抓. 讻"讛 讘转讜住驻转讗 讜讘专讗"砖 住讬' 诇"讞:



砖诐 专讬"砖 讘专"讬 讻讜' 讻"砖 砖诪讜转专 诇讗讻讜诇 诪讜转专 诇专讞讜抓. 讻爪"诇 讜转讬讘转 讘砖专 诇"讙 讻诪砖"讻 专砖"讬 讜讻谉 诇讬转讗 讘转讜住驻转讗 讜讘专讗"砖 讜讘专"谉:





讙讘讜专转 讗专讬

诇讗 砖谞讜 讗诇讗 诪砖砖 砖注讜转 讜诇诪注诇讛 讗讘诇 诪砖砖 砖注讜转 讜诇诪讟讛 诪讜转专. 拽砖讛 诇讬 讚讗诪专讬谞谉 专讬砖 驻专拽 拽诪讗 讚驻住讞讬诐 诪讗讬诪转讬 讗专讘注讛 注砖专 讗住讜专 讘注砖讬讬转 诪诇讗讻讛 专' 讗诇讬注讝专 讘谉 讬注拽讘 讗讜诪专 诪砖注转 讛讗讜专 专' 讬讛讜讚讛 讗讜诪专 诪砖注转 讛谞抓 讛讞诪讛 讜讗诪专 诇讬讛 专' 讗诇讬注讝专 讛讬讻谉 诪爪讬谞讜 讬讜诐 砖诪拽爪转讜 讗住讜专 讜诪拽爪转讜 诪讜转专 讗诪专 诇讬讛 讛讜讗 注爪诪讜 讬讜讻讬讞 砖诪拽爪转讜 讗住讜专 讘讗讻讬诇转 讞诪抓 讜诪拽爪转讜 诪讜转专 讜讛砖讬讘 专"讗 讗诪讬谞讗 诇讱 讗谞讗 诪诇讗讻讛 讚专讘谞谉 讜讗转 讗诪专转 诇讬 讞诪抓 讚讗讜专讬讬转讗 讚注讚 讛讻讗 讗住专 专讞诪谞讗 讜注讚 讛讻讗 诪讜转专 讜讛讗 讛讻讗 讙讘讬 转砖注讛 讘讗讘 讚专讘谞谉 诪拽爪转讜 诪讜转专 讘讘砖专 讜讬讬谉 讚讛讬讬谞讜 注讚 砖砖 砖注讜转 讜诪拽爪转讜 讗住讜专. 讜讗祝 注诇 驻讬 砖讛转讜住' 驻讬专砖讜 讛转诐 讚讛讗 讚诪拽砖讛 讛讬讻谉 诪爪讬谞讜 讬讜诐 砖诪拽爪转讜 诪讜转专 讛讬讬谞讜 讛讬讻讗 讚诇讬讻讗 住讘专讗 讻讬 讛讻讗 讜讘讞诪抓 讚讗拽砖讬 诇讬讛 诪讬谞讬讛 讗讘诇 讛讬讻讗 讚讗讬讻讗 住讘专讗 讻讙讜谉 诇讗 讬讗讻诇 讗讚诐 诪谉 讛诪谞讞讛 讜诇诪注诇讛 诪砖讜诐 转讬讗讘讜谉 讜讻讬讜爪讗 讘讜 诇讗诪讬讬专讬 讛讻讗 谞诪讬 讙讘讬 注专讘 转砖注讛 讘讗讘 诇讬讻讗 住讘专讗 诇讛转讬专 诪拽爪转讜 讜诇讗住讜专 诪拽爪转讜 讜讬砖 诇讜诪专 讚砖讗谞讬 讛转诐 讻讬讜谉 讚讘讚讗讜专讬讬转讗 诪爪讬谞讜 讙讘讬 讞诪抓 砖讞诇拽 讘讬谉 砖砖 砖注讜转 砖诇诪讟讛 讜诇砖诇 诪注诇讛 讙诐 专讘谞谉 讘砖诇讛诐 讞诇拽讜 讻讛讗讬 讙讜讜谞讗 讙讜驻讬讛 讘讬谉 砖砖 砖注讜转 砖诇诪讟讛 诇砖砖 砖注讜转 砖诇 诪注诇讛 讗讘诇 诇讞诇拽 讘讬谉 拽讜讚诐 讛谞抓 诇讗讞专 讛谞抓 讚诇讗 诪爪讬谞讜 讘砖讜诐 诪拽讜诐 砖讞诇拽讛 讘讝讜 讛转讜专讛 讗祝 注诇 驻讬 砖讞诇拽讛 讘讬谉 拽讜讚诐 砖砖 砖注讜转 诇讗讞专讬讜 讙讘讬 讞诪抓 讗讬谉 讝讛 讬讜讻讬讞 诇讞诇拽 讘讚专讘谞谉 讘讬谉 拽讜讚诐 讛谞抓 诇讗讞专讬讜 讚讗讬谉 讞讬诇讜拽 砖诇 砖砖 砖注讜转 诪讜讻讬讞 诇讞诇拽 注诇 讛谞抓 讗讘诇 诪讜讻讬讞 注诇 注爪诪讜 诇讞诇拽 讘讬谉 砖砖 诇砖砖:


转谞讬讗 讻诇讬砖谞讗 拽诪讗 转谞讬讗 讻诇讬砖谞讗 讘转专讗 拽砖讛 诇讬 诪讗讬 转谞讬讗 讜转谞讬讗 讚拽讗诪专 讛讗 专讘 讬讛讜讚讛 转专讜讜讬讬讛讜 诇拽讜诇讗 拽讗诪专 讜讗讬诇讜 讛谞讬 转专转讬 讘专讬讬转讜转 讗讬讻讗 诇诪讬诪专 拽驻讚讬 讗讞讚讗 讚拽诪讬讬转讗 转诇讬讗 讗讬住讜专讗 讘讗讬谉 注转讬讚 诇住注讜讚 诇讞讜讚 讜诪砖诪注 讗驻讬诇讜 拽讜讚诐 砖砖 诪讚诇讗 转诇讬 谞诪讬 讘砖砖 讜讘转专讬讬转讗 转诇讬讗 讘砖砖 诪砖诪注 讗驻讬诇讜 注转讬讚 诇住注讜讚 诪讚诇讗 转诇讬讗 谞诪讬 讘讗讬谉 注转讬讚 诇住注讜讚 讜讛砖转讗 诇讗 诪讘注讬讗 讚住讬讜注讬 诇讗 诪住讬讬注讗 诇讬讛 诇专讘 讬讛讜讚讛 讚转诇讬 讗讬住讜专讗 讘砖转讬讛谉 诇拽讜诇讗 讗诇讗 讗讚专讘讗 讗驻讬诇讜 诪讬拽砖讬 谞诪讬 拽砖讬讗 诇讬讛 诪讛讘专讬讬转讜转. 讜转谞讜拽讜转 砖诇 讘讬转 专讘谉 讘讟讬诇讬谉 诪砖讜诐 砖谞讗诪专 驻拽讜讚讬 讛' 讬砖专讬诐 诪砖诪讞讬 诇讘 讛讻讬 讙讬专住转 住驻专讬诐 讚讬讚谉 讘讚讘专讬 专' 诪讗讬专 讜诇驻讬 讝讛 诇讗 驻诇讬讙 专"讬 讗讚专讘讬 诪讗讬专 讗诇讗 讘讝讛 讚诇专"诪 拽讜专讗 讜砖讜谞讛 讘诪拽讜诐 砖讗讬谞讜 专讙讬诇 讜诇专' 讬讛讜讚讛 讗祝 讘诪拽讜诐 砖讗讬谞讜 专讙讬诇 诇讗 讜讙讬专住转 讛专讬"祝 讜讛专讗"砖 讘讚专' 诪讗讬专 讜转谞讜拽讜转 砖诇 讘讬转 专讘谉 讗讬谉 讘讟诇讬谉 讘讜 讜诇讗 讙专住讬谞谉 讛讗讬 拽专讗 驻拽讜讚讬 讛' 讬砖专讬诐 讘讚讘专讬 专讘讬 诪讗讬专. 讜讛砖转讗 驻诇讬讙讬 专' 诪讗讬专 讜专' 讬讛讜讚讛 讘转专转讬 讘转谞讜拽讜转 讜讘诪拽讜诐 砖讗讬谞讜 专讙讬诇 讚诇专讘讬 诪讗讬专 砖专讬 讜诇专' 讬讛讜讚讛 讗住讜专 讜讙讬专住讗 讝讜 谞专讗讛 诇讬 注讬拽专 讚讗讬 诇专' 诪讗讬专 谞诪讬 转谞讜拽讜转 讘讟讬诇讬诐 诇诪讛 诇讬 诇诪讛讚专 讜诇诪讬转谞讬 讛讗 讘讚讘专讬 专' 讬讛讜讚讛 讛砖转讗 讘诪拽讜诐 砖讗讬谞讜 专讙讬诇 讚砖专讬 诇专' 诪讗讬专 讗住讜专 诇专' 讬讛讜讚讛 转谞讜拽讜转 讚讗住讜专 诇专"诪 诇讗 讻诇 砖讻谉 讚讗住讜专 诇专"讬 讜讻讬 转讬诪讗 诇诪讛 讛讚专 转谞讬 讘讚讘专讬 专"讬 讜拽讜专讗 讘讗讬讜讘 讻讜' 讛讗 专"诪 谞诪讬 住"诇 讛讻讬 讬"诇 讚讛讜讬 讗诪讬谞讗 讻诪讜 讚诪讞诪讬专 专"讬 讘诪拽讜诐 砖讗讬谞讜 专讙讬诇 讜讘转谞讜拽讜转 讬讜转专 诪讚专' 诪讗讬专 讛谞讬 谞诪讬 讗住讬专讬 拽诪砖诪注 诇谉 讚诇讗 讚讛讗 讚转谞讜拽讜转 砖诇 讘讬转 专讘谉 讘讟讬诇讬诐 诇讗讜 诪砖讜诐 诇转讗 讚讬讚讛讜 讚讜讚讗讬 诪爪讚 注爪诪谉 诪讜转专讬诐 讘讚讘专讬 转讜专讛 讻诪讜 砖诪讜转专讬诐 讘砖讗专 讚讘专讬诐 讗诇讗 诪砖讜诐 诇转讗 讚专讘讛讜谉 砖讛讜讗 讗住讜专 讘转诇诪讜讚 转讜专讛 讜诪诪讬诇讗 讘讟讬诇讬诐 讜讛讬讬谞讜 讚诇讗 拽讗诪专 转讬谞讜拽讜转 住转诪讗 诇诪讛 诇讬 诇诪讬转谞讬 砖诇 讘讬转 专讘谉 讗诇讗 拽诪砖诪注 诇谉 讚讛讗讬住讜专 讛讜讗 诪砖讜诐 诇转讗 讚讛专讘 讜诇讗 诪砖讜诐 诇转讗 讚讬讚讛讜 讙讜驻讬讬讛讜 讜讛讬讬谞讜 讚砖谞讬 诪诇讬砖谞讗 讚专讬砖讗 诇拽专讜转 讘转讜专讛 讜讻讜' 讜讛讻讬 谞诪讬 讛诇"诇 讜转谞讜拽讜转 谞诪讬 讗住讜专讬谉 讗诇讗 讜讚讗讬 讻讚驻讬专砖转讬 讜讻讬 转讬诪讗 诇讙讬专住讗 讝讜 诪讗讬 讟注诪讗 讚专' 诪讗讬专 讚诪转讬专 转讬驻讜拽 诇讬讛 讚讗讬讻讗 讗讬住讜专 诪砖讜诐 诇转讗 讚讛专讘 讬砖 诇讜诪专 诪砖讜诐 诇讬诪讜讚 讚转谞讜拽讜转 讛讜讗 讚讘专 砖讗讬谉 讘讜 讞讟讗 讜诇讗 讞专讘讛 讬专讜砖诇讬诐 讗诇讗 诪驻谞讬 砖讘讟诇讜 转谞讜拽讜转 砖诇 讘讬转 专讘谉 讜拽讬讬诪讗 诇谉 讚讗讬谉 诪讘讟诇讬谉 转谞讜拽讜转 砖诇 讘讬转 专讘谉 讗驻讬诇讜 诇讘谞讬谉 讘讬转 讛诪拽讚砖 讻讚讗诪专讬谞谉 讘驻专拽 讟"讝 讚砖讘转 (讚祝 拽讬'讟) 讜讛专讬 讛专讘 讞讬讬讘 讘讘谞讬谉 讘讬转 讛诪拽讚砖 讗驻讬诇讜 讛讻讬 讗讬谉 诪讘讟诇 诪诇诇诪讜讚 注诪讛诐 讜住讘讬专讗 诇讬讛 诇专"诪 讚讻诇 砖讻谉 诪驻谞讬 爪注专 讛讘讬转 讘转砖注讛 讘讗讘 讗讬谉 诇专讘谉 诇讘讟诇 诪诇诇诪讜讚 注诪讛诐 讻讬讜谉 讚讗驻讬诇讜 诇讘谞讬讬谞讜 讗讬谞讜 诪讘讟诇 讗祝 注诇 讙讘 讚注诇 讬讚讬 讝讛 讛讘讬转 注讜诪讚 讘讞讜专讘谉 讜专"讬 住讘讬专讗 诇讬讛 讚讗驻讬诇讜 讛讻讬 诪讘讟诇讬谉 讜讛讗 讚讗讬谞讜 诪讘讟诇 诇讘谞讬讬谞讜 讚讛讜讗 讗讬谞讜 讗诇讗 砖讘 讜讗诇 转注砖讛 讗讘诇 诇诇诪讜讚 注诪讛诐 讘转砖注讛 讘讗讘 讻讬讜谉 讚讗讬转 诇讬讛 砖诪讞转 讛诇讘 注讘讬讚 讗讬住讜专讗 讘讬讚讬诐 讜讗谞讜 讞讬讬讘讬谉 诇讛转讗讘诇 注诇 讬专讜砖诇讬诐 讚讻转讬讘 砖讬砖讜 讗转讛 诪砖讜砖 讻诇 讛诪转讗讘诇讬诐 注诇讬讛 讜讛讬讬谞讜 讟注诪讗 讚诪讬讬转讬 专"讬 拽专讗 讚诪砖诪讞讬 诇讘 讗住讬驻讗 讚转谞讜拽讜转 砖诇 讘讬转 专讘谉 讗祝 注诇 讙讘 讚讟注诪讗 讚专讬砖讗 讚讻诇 讗讚诐 讗住讜专讬诐 讘讚讘专讬 转讜专讛 讘转砖注讛 讘讗讘 诪砖讜诐 讛讻讬 讛讜讗 讜讙诐 专"诪 讚讗讜住专 诇讻诇 讗讚诐 讘讚讘专讬 转讜专讛 讛讻讬 谞诪讬 讜讗驻讬诇讜 讛讻讬 诇讗 诪讬讬转讬 诇讛 诇讛讗讬 拽专讗 讗诇讗 讜讚讗讬 讗讬 诇讗 讛讗讬 拽专讗 讚诪砖诪讞讬 诇讘 讛讬讛 诪住转讘专 讟注诪讗 讚专' 诪讗讬专 诇讛转讬专 转谞讜拽讜转 砖诇 讘讬转 专讘谉 诪拽诇 讜讞讜诪专 讻讚驻讬专砖 讜专讗讬转讬 诇讛诪专讚讻讬 讘驻专拽 讘' 讚诪讜注讚 拽讟谉 讘砖诐 讛讬专讜砖诇诪讬 砖驻讬专砖 讛讗 讚讗诪专 讘驻专拽 讚' 讚讬讘诪讜转 诪讛 讘诪拽讜诐 砖讗住讜专 诇住驻专 讜诇讻讘住 讜讗砖讘转 砖讞诇 讟"讘 讘转讜讻讛 拽讗讬 讚讛讻讬 拽讗诪专 讚讗驻讬诇讜 拽讟谞讬诐 讗住讜专 诇讙讚讜诇讬诐 诇住驻专 讜诇讻讘住 讘讙讚讬讛诐 转讚注 讚讘讟诇讜 拽爪专讬 讚讘讬 专讘 诪砖诪注 讚讗驻讬诇讜 讘讙讚讬 拽讟谞讬诐 讗讬谉 诪讻讘住讬谉 讜讗讬谉 诪住驻专讬谉 讘讗讘讬诇讜转 砖诇 转砖注讛 讘讗讘 诪讛 砖讗讬谉 讻谉 讘讗讘讬诇讜转 讚注诇诪讗 诪讻讘住讬谉 讜诪住驻专讬谉 诇拽讟谞讬诐 砖诪注 诪讬谞讛 讙讘讬 转砖注讛 讘讗讘 讗住讜专 诇讙讚讜诇讬诐 诇注砖讜转 诇拽讟谞讬诐 讚讘专 砖讙讚讜诇讬诐 讗住讜专讬诐 讘讜 讻诪讜 诇住驻专 讜诇讻讘住 诪讜转专 诇讗专住 讙讘讬 讗讘讬诇讜转 砖诪讜转专 诇讙讚讜诇讬诐 诇住驻专 讜诇讻讘住 诇拽讟谞讬诐 讘讬诪讬 讗讘诇 讛拽讟谞讬诐 讗讬谞讜 讚讬谉 砖诪讜转专 诇讗专住 讜诇讬 谞专讗讛 讚讜讚讗讬 讗讬谉 讗讘讬诇讜转 转砖注讛 讘讗讘 谞讜讛讙 讻诇诇 讘拽讟谉 讻诪讜 砖讗讬谞讜 谞讜讛讙 讘讜 讗讘讬诇讜转 拽专讜讘讬讜 讻讚讗诪专讬谞谉 专讬砖 驻专拽 讙' 讚诪讜注讚 拽讟谉. 讜讛讗 讚转谞讜拽讜转 砖诇 讘讬转 专讘谉 讘讟讬诇讬谉 讘讜 诇讗诪砖讜诐 诇转讗 讚讬讚讛讜 讗诇讗 诪砖讜诐 诇转讗 讚讛专讘 砖讛讜讗 讞讬讬讘 讘讜 讘讗讘讬诇讜转 讚转砖注讛 讘讗讘 砖讛讜讗 讗讘讬诇讜转 讚讻诇 讬砖专讗诇 讜讻谉 讛讗 讚讗住讜专 诇讻讘住 讘讙讚讬 拽讟谞讬诐 讘砖讘转 砖讞诇 转砖注讛 讘讗讘 诪讚讘讟诇讬 拽爪专讬 讚讘讬 专讘 诇讗讜 诪砖讜诐 诇转讗 讚讗讘讬诇讜转 讛拽讟谞讬诐 讗诇讗 诪砖讜诐 诇转讗 讚诪讻讘住 讚诪住转诪讗 讛讜讗 讙讚讜诇 讜讗诐 注讜住拽 讘讻讬讘讜住 谞专讗讛 讻诪住讬讞 讚注转讜 讜讗讬谞讜 讞讜砖砖 诇讛转讗讘诇 注诇 讬专讜砖诇讬诐 讚讝讛 注讬拽专 讟注诐 讗讬住讜专 讻讬讘讜住 讘砖讘讜注 砖诇 转砖注讛 讘讗讘 讜专讘 砖砖转 讚讗诪专 诇注讬诇 讗驻讬诇讜 诇讻讘住 讜诇讛谞讬讞 讗住讜专 讻诪讜 砖讻转讘讜 讛转讜住驻讜转 砖诐 讘驻专拽 讚' 讚讬讘诪讜转 讜诇讛讗讬 讟注诪讗 讗讬谉 诇讞诇拽 讘讬谉 注讜住拽 讘讻讬讘讜住 讘讙讚讬诐 砖诇 讙讚讜诇 诇砖诇 拽讟谉 讚讛讗 诪讻诇 诪拽讜诐 诪住讬讞 讚注转讜 诪讗讘讬诇讜转 讬专讜砖诇讬诐 讘讻讬讘讜住 讝讛 讗讘诇 讘讗讘讬诇讜转 驻专讟讬 砖诇 拽讟谉 讜讛诪讻讘住 讗讬谞讜 讗讘诇 诇讬转 诇谉 讘讛 讘讙讚讜诇 诇讻讘住 讘讙讚讬 讛拽讟谉 讚诪砖讜诐 拽讟谉 诇讗 讗讬讻驻转 诇谉 讚讗讬谉 讗讘讬诇讜转 讞诇 注诇 讛拽讟谉 讜讛诪讻讘住 讗讬谞讜 讗讘诇 讜讻讬 转讬诪讗 讛讬讬谞讜 讛讗讬 讚诪住讬拽 讛转诐 讘砖谞讜讬讗 砖讗谞讬 讘讬谉 讗讘讬诇讜转 讞讚砖讛 诇讗讘讬诇讜转 讬砖讬谞讛 讜讘讬谉 讗讘讬诇讜转 讚讬讞讬讚 诇讗讘讬诇讜转 讚专讘讬诐 讻诇讜诪专 讘讗讘讬诇讜转 讚专讘讬诐 讬砖 诇讛讞诪讬专 讬讜转专 诪讘砖诇 讬讞讬讚 诪砖讜诐 讚讛诪讻讘住 注爪诪讜 讞讬讬讘 讘讗讘讬诇讜转 讝讜 砖诇 专讘讬诐 诪讛 砖讗讬谉 讻谉 砖诇 讬讞讬讚 讗讬谉 讗讘讬诇讜转 注诇 讛诪讻讘住 注爪诪讜 讛讗 讗驻讬诇讜 讗诐 转驻专砖 讻谉 诪讻诇 诪拽讜诐 诇驻讬 讛诪住拽谞讗 砖诪注 诪讬谞讛 讚讗讬谉 讗讘讬诇讜转 讝讜 讚讟"讘 谞讜讛讙 讘拽讟谞讬诐:


讜注讜讚 砖讗讬 讗驻砖专 诇驻专砖 讻谉 讚讗诐 讻谉 诇讗 转诇讬 讟注诪讗 讘讛讗 讚讬砖 诇讞诇拽 讘讬谉 讗讘讬诇讜转 讚专讘讬诐 诇砖诇 讬讞讬讚 讗诇讗 注讬拽专 讛讟注诐 讛讜讗 诪砖讜诐 讚讘转砖注讛 讘讗讘 讛讗讘讬诇讜转 讙诐 注诇 讛诪讻讘住 诪讛 砖讗讬谉 讻谉 讙讘讬 讗讘诇 诪诪砖 讜诪讗讬 拽讗诪专 砖讗谞讬 讘讬谉 讗讘讬诇讜转 讚专讘讬诐 诇讬讞讬讚 讛讗 诇讗 转诇讬 讟注诪讗 讘讛讻讬. 讜注讜讚 诇诪讛 诇讬 诇诪讬诪专 讛转诐 转讜 砖讗谞讬 讘讬谉 讗讘讬诇讜转 讞讚砖讛 诇讗讘讬诇讜转 讬砖谞讛 讚诪砖诪注 讚讗讬讻讗 转专讬 讙讜讜谞讬 讘讞讚讗 诪讞诪讬专讬谉 讘讗讘讬诇讜转 讬讜转专 诪转砖注讛 讘讗讘 诪砖讜诐 讚讛讜讬 讗讘讬诇讜转 讞讚砖讛 讚讞诪讬专 讜讘讞讚讗 诪讞诪讬专讬谉 讘转砖注讛 讘讗讘 诪讘讗讘讬诇讜转 诪砖讜诐 讚讛讜讛 讗讘讬诇讜转 讚专讘讬诐 讜讛砖转讗 讗诐 讗讬转讗 讚诇驻讬 讛诪住拽谞讗 讗讘讬诇讜转 讜转砖注讛 讘讗讘 砖讜讬谉 讚讗讬谞谉 谞讜讛讙讜转 讘拽讟谞讬诐 讜讛讗 讚讗住讜专 诇讻讘住 讘讙讚讬 拽讟谞讬诐 讘砖讘讜注 讝讜 诪砖讜诐 诇转讗 讚讗讘讬诇讜转 讚诪讻讘住 讙讜驻讬讛 讗诐 讻谉 讗讘讬诇讜转 讜讚讗讬 讞诪讬专 诪转砖注讛 讘讗讘 诇注谞讬谉 讗专讜住讬谉 讗讘诇 诇讗 讞诪讬专 转砖注讛 讘讗讘 诪讗讘讬诇讜转 讘砖讜诐 讚讘专. 讛讗 讘讛讗 诇讞讜讚 讚砖讗谞讬 讘讬谉 讗讘讬诇讜转 讚专讘讬诐 诇砖诇 讬讞讬讚 住讙讬 讚诇驻讬 讝讛 讗讬谉 讞讜诪专 讘转砖注讛 讘讗讘 诪讘讗讘讬诇讜转 讜讛讗 讚讗住讜专 诇住驻专 讜诇讻讘住 诇拽讟谞讬诐 讻讬讜谉 讚讗讘讬诇讜转 讚专讘讬诐 讛讜讗 讛讗讬住讜专 诪砖讜诐 诪讻讘住 讜诪住驻专 讛讜讬 讜诇讗 诪砖讜诐 诇转讗 讚拽讟谞讬诐 讙讜驻讬讬讛讜 讜讗诐 讻谉 诇讬讻讗 诇讛讞诪讬专 讘讗讬专讜住讬谉 讘转砖注讛 讘讗讘 讻诪讜 讘讗讘讬诇讜转 讜诪诪讬诇讗 驻拽注 讛拽诇 讜讞讜诪专 讚专讘 讞住讚讗 诪讛 讘诪拽讜诐 砖讗住讜专 诇住驻专 讜诇讻讘住 讚讛讬讬谞讜 讘转砖注讛 讘讗讘 诇拽讟谞讬诐 讚诇讗讜 诪砖讜诐 诇转讗 讚拽讟谞讬诐 讛讬讗 讜诇诪讛 诇讬讛 诇住讬讜诪讬 转讜 砖讗谞讬 讘讬谉 讗讘讬诇讜转 讞讚砖讛 诇讬砖谞讛 讗诇讗 讜讚讗讬 诇驻讬 讛诪住拽谞讗 谞诪讬 讬砖 讞讜诪专 讘诇住驻专 讜诇讻讘住 讘转砖注讛 讘讗讘 讬讜转专 诪讗讘讬诇讜转 讜诇讗讜 讗转谞讜拽讜转 拽讗讬 讗诇讗 讗讗砖讛 砖讛转讬专讜 诇讛 谞讟讬诇转 砖注专 讘讬诪讬 讗讘诇讛 讻讚驻讬专砖讜 讜讻讬讜谉 讚诇讛讬驻讱 谞诪讬 讗讬讻讗 讞讜诪专 讘讗讘讬诇讜转 诪转砖注讛 讘讗讘 诇注谞讬谉 讗讬专讜住讬谉 诪砖讜诐 讛讻讬 拽讗诪专 砖谞讬 讟注诪讬' 讚砖讗谞讬 讘讬谉 讗讘讬诇讜转 讞讚砖讛 诇讬砖谞讛 诪砖讜诐 讛讻讬 讛讞诪讬专讜 讘讞讚砖讛 诇注谞讬谉 讗讬专讜住讬谉 讬讜转专 诪讬砖谞讛 讜砖讗谞讬 讘讬谉 讗讘讬诇讜转 讚专讘讬诐 诪砖讜诐 讛讻讬 讛讞诪讬专讜 讘诇住驻专 讜诇讻讘住 讘讚专讘讬诐 诪砖诇 讬讞讬讚 讜讗讬诇讜 诇讗 拽讗诪专 讗诇讗 讛讬讬谞讜 讟注诪讗 砖讗谞讬 讘讬谉 讗讘讬诇讜转 讚专讘讬诐 诇讞讜讚 讜专讗讜讬 诇讛讞诪讬专 讘转砖注讛 讘讗讘 讬讜转专 诇住驻专 讜诇讻讘住 讗诐 讻谉 转拽砖讛 拽诇 讜讞讜诪专 讚专讘 讞住讚讗 诇讗住讜专 讗讬专讜住讬谉 讘转砖注讛 讘讗讘 讗讬 诪讞诪专讬谞谉 诇讛 诇注谞讬谉 讗讘讬诇讜转 诪拽诇 讜讞讜诪专 诪讛 讘诪拽讜诐 砖诪讜转专 诇住驻专 讜讻讜' 诪砖讜诐 讛讻讬 拽讗诪专 砖讗谞讬 讘讬谉 讗讘讬诇讜转 讞讚砖讛 诇讗住讜专 讘讛 讗讬专讜住讬谉 讬讜转专 诪讘讗讘讬诇讜转 讬砖谞讛 讚转砖注讛 讘讗讘 讛讬诇讻讱 诇讬转讗 诇驻讬专讜砖 讛专"诪 讜讗讬谉 讗讘讬诇讜转 讚转砖注讛 讘讗讘 谞讜讛讙 讘拽讟谉 讜讛讗 讚转谞讜拽讜转 砖诇 讘讬转 专讘谉 讘讟诇讬谉 讘讜 讛讜讗 诪砖讜诐 诇转讗 讚专讘谉 讜讻讚驻讬专砖转讬:


讘砖专 诪诇讜讞 注讚 讻诪讛 讗诪专 专讘 讞讬谞谞讗 讘专 讻讛谞讗 诪砖诪讬讛 讚砖诪讜讗诇 讻诇 讝诪谉 砖讗讬谞讜 讻砖诇诪讬诐. 驻讬专砖 专砖"讬 讻诇 讝诪谉 砖讛讜讗 讻砖诇诪讬诐 砖诇讗 砖讛讛 讘诪诇讞讜 讗诇讗 砖谞讬 讬诪讬诐 讜诇讬诇讛 讗讞讚 讻讝诪谉 讗讻讬诇转 砖诇诪讬诐 讜诇讛讻讬 谞拽讟 讻砖诇诪讬诐 讚讘讝诪谉 讗讻讬诇转 砖诇诪讬诐 讗砖讻讞谉 讚讗讬拽专讬 讘砖专 讚讻转讬讘 讜讛谞讜转专 诪讘砖专 讛讝讘讞 讜讙讜' 讟驻讬 诇讗 讗砖讻讞谉 讚诪讬拽专讬 讘砖专 砖讛讟注诐 谞驻住诇 讗讞专讬 讘' 讜讙' 讬诪讬诐. 讜谞专讗讛 诇讬 讚讗注"讙 讚讛讗讬 拽专讗 讙讘讬 砖专讬驻转 砖诇诪讬诐 讻转讬讘 讚住讬驻讗 讚拽专讗 讚讜讛谞讜转专 讘讬讜诐 讛砖诇讬砖讬 讘讗砖 讬砖专祝 讜讛讗 讗讻讬诇转 砖诇诪讬诐 诇砖谞讬 讬诪讬诐 讜诇讬诇讛 砖讘谞转讬诐 讜讝诪谉 砖专讬驻转谉 讘讬讜诐 讙' 讜诇讗 讗讜专 诇讬讜诐 讘' 讻讚讗讬转讗 专讬砖 驻专拽 拽诪讗 讚驻住讞讬诐 (讚祝 讙') 讜讘住讜祝 驻专拽 讛' 讚讝讘讞讬诐 (讚祝 谞"讜) 讛专讬 诪爪讬谞讜 讚诇讗讞专 讝诪谉 讗讻讬诇转 砖诇诪讬诐 砖讛讜讗 讗讜专 诇讬讜诐 讙' 注讚 讛讘讜拽专 砖讛讜讗 讝诪谉 砖专讬驻讛 拽专讜讬 讘砖专 讚讬砖 诇讜诪专 讚讛讗讬 讜讛谞讜转专 诪讘砖专 诇讗讜 讗讘讗砖 讬砖专祝 讚讘转专讬讛 拽讗讬 讗诇讗 讗讝诪谉 讗讻讬诇讛 讚诪讬讬专讬 讘拽专讗 砖诇驻谞讬讜 讘讬讜诐 讛讛讜讗 讬讗讻诇 讜诪诪讞专转 讜注诇讛 诪住讬讬诐 讜讛谞讜转专 诪讘砖专 驻讬专讜砖 讘讝诪谉 讗讻讬诇讛 砖诇讗 谞讗讻诇 讘讬讜诐 讛讙' 讘讗砖 讬砖专祝 讜诇讗 拽专讗 讛讻转讜讘 讘砖专 讘讝诪谉 砖专驻转讜 讜讗注"讙 讚讛谞讜转专 诪讘砖专 诪砖诪注 诇讗讞专 砖谞讜转专 讜诇讗讞专 讝诪谉 讗讻讬诇讛 谞诪讬 拽专讜讬 讘砖专 诇讗 拽砖讬讗 诪讬讚讬 讚讛讗 讝诪谉 讗讻讬诇讛 讘' 讬诪讬诐 诪讬诇转讗 驻住讬拽转讗 讛讬讗 讘讬谉 砖谞砖讞讟 砖讞专讬转 讘讬讜诐砖诇驻谞讬讜 讘讬谉 住诪讜讱 诇注专讘 谞注砖讛 谞讜转专 诇讗讜专 讙' 讜讛专讬 讗驻讬诇讜 谞砖讞讟 讘砖讞专讬转 诇讗讞专 砖注诇讛 讛砖讞专 诪讬讚 讗驻"讛 讘讻诇诇 讘砖专 注讚 讛注专讘 讚讛讜讛 诇讬讛 讘' 讬诪讬诐 砖诇诪讬诐 讜诇讬诇讛 讗讞讚 讛讜讗 讛讚讬谉 讛谞砖讞讟 讻诇 讛讬讜诐 讛讜讛 诇讬讛 讘讻诇诇 讘砖专 注讚 讻讚讬 砖讬注讜专 砖讛讬讛 砖诇 讘' 讬诪讬诐 讜诇讬诇讛 讗讞讚 讜诪讛 砖注讘专 诪谉 讛讬讜诐 拽讜讚诐 砖谞砖讞讟 诪砖诇讬诪讬谉 诇讜 诪谉 诇讬诇 讘' 讻砖讬注讜专 讛讝讛 砖讬爪讗 讘专讜讘 拽专讘谞讜转 诇讘讚 讛谞砖讞讟讬诐 住诪讜讱 诇讘讜拽专 诪讬讚 拽专讜讬讬谉 讘砖专 讘讗讜专 讙' 讻"讻 讻驻讬 砖讬注讜专 砖讬爪讗 诪谉 讬讜诐 讛砖讞讬讟讛 拽讜讚诐 砖谞砖讞讟讜 讜拽专讗 讚拽专讗 讘砖注讛 砖谞注砖讛 谞讜转专 讘砖专 诪专讜讘 拽专讘谞讜转 讗讬讬专讬:


诪讻诇 诪拽讜诐 讬"诇 讗诇讗 诪注转讛 讙讘讬 讟专讬驻讛 讚讻转讬讘 讜讘砖专 讘砖讚讛 讟专讬驻讛 讜讙讘讬 讗讘专 诪谉 讛讞讬 讚讻转讬讘 诇讗 转讗讻诇 讛谞驻砖 注诐 讛讘砖专 讜讙讘讬 讟讜诪讗转 讘砖专 讻转讬讘 讜讛讘砖专 讗砖专 讬讙注 讜讻讜' 讗讟讜 诇讗讞专 讘' 讬诪讬诐 讬爪讗 诪转讜专转 讘砖专 讜讗讬谉 讞讬讬讘讬诐 注诇讬讛诐 讛讗 讜讜讚讗讬 诇讗 讚讘驻专拽 讘谉 住讜专专 讜诪讜专讛 讚祝 注') 驻讬专砖"讬 讚讘讝诪谉 讗讻讬诇转 砖诇诪讬诐 讘诇讞诇讞讜转讜 讛讜讗 讜诇讗 讗讬拽专讬 诪诇讬讞 讜诪砖诪讞 讗转 讛诇讘 讚讻转讬讘 讜讝讘讞转 砖诇诪讬诐 讜讗讻诇转 砖诐 讜砖诪讞转 讗诇诪讗 讘专 砖诪讞讛 讛讜讗 讗讘诇 讘转专 讛讻讬 讛讜讬 诪诇讬讞 讜谞讞诇祝 讟注诪讜 讘诪诇讞讜 讜讻驻讬' 讝讛 诪讜讻专讞 砖诐 讚讗诪专 讛讻讗 诪讗讬 驻讬' 讙讘讬 讘谉 住讜专专 讜诪讜专讛 讗讬 讚诪讬 诇讛讗 讚注专讘 讟' 讘讗讘 讚砖诪注转讬谉 讚讗诪专 讛转诐 讗讻诇 讘砖专 诪诇讬讞 讗讬谉 谞注砖讛 讘谉 住讜专专 讜诪讜专讛 讜诪住讬拽 讛转诐 驻讬' 讙讘讬 注讟"讘 诪砖讜诐 砖诪讞讛 讜讻诇 讝诪谉 砖讛讜讗 讻砖诇诪讬诐 谞诪讬 讗讬转 讘讬讛 砖诪讞讛 砖诪注 诪讬谞讛 讚讟注诪讗 诪砖讜诐 砖诪讞讛 讻讚驻讬专砖"讬 砖诐 讜诇讗 讻讚驻讬专砖 讛讻讗:


诪讻诇 诪拽讜诐 讗讻转讬 拽砖讛 诇讬 讗诐 讗讬转讗 讚诪砖诇诪讬诐 讬诇讬祝 诇讛 讚讘讝诪谉 讛讛讜讗 讛讜讗 讚讛讜讬 砖诪讞讛 讜诇讗 讬讜转专 讗"讻 诪讗讬 讗诪专 讘砖专 诪诇讬讞 讗驻讬诇讜 诇讗 谞诪诇讞 谞诪讬 讘砖讛讛 讘' 讬诪讬诐 讜诇讬诇讛 讗讞讚 诇讗 讜讝讛 拽砖讬讗 谞诪讬 诇驻讬专砖"讬 讛讻讗 讚诇讗讞专 讝诪谉 讗讻讬诇转 砖诇诪讬诐 诇讗 讗砖讻讞谉 讚诪讬拽专讬 讘砖专 讗"讻 讗驻讬诇讜 诇讗 谞诪诇讞 谞诪讬:


讜诇讬 谞专讗讛 诇驻专砖 讛讗 讚转诇讛 讛讙诪专讗 讘砖诇诪讬诐 住讬诪谞讗 讘注诇诪讗 讛讜讗 讜诇讗讜 诪砖讜诐 讚讬诇讬祝 诇讛 诪砖诇诪讬诐 讚讜讜讚讗讬 讗诐 讗讬谞讜 诪诇讬讞 讬砖 讘讜 诪砖讜诐 砖诪讞讛 讗驻讬诇讜 讗讞专 讻讱 讜讗诇 转转诪讛 注诇 讛讗 讚驻讬专砖转讬 讚诇讗 讬诇讬祝 诇讛 诪砖诇诪讬诐 讜诇讗 谞拽讟讛 讗诇讗 诇住讬诪谞讗 讘注诇诪讗 讚讛讗 诪爪讬谞讜 讘驻专拽 讬' 讚诪谞讞讜转 (讚祝 讬"讘) 讙讘讬 诇住诪讜讱 讬讚讜 注诇 专讗砖 讛砖注讬专 专' 砖诪注讜谉 讗讜诪专 诇专讘讜转 砖注讬专 注"讙 诇住诪讬讻讛 砖讛讬讛 专"砖 讗讜诪专 讻诇 讞讟讗转 砖谞讻谞住 讚诪讛 诇驻谞讬诐 讟注讜谞讛 住诪讬讻讛 诇诪讛 诇讬 诇诪讬诪专讗 砖讛讬讛 住讬诪谞讗 讘注诇诪讗 讜讘驻专拽 讬"讙 讚诪谞讞讜转 (讚祝 拽"讚) 讛专讬 注诇讬 诪谞讞讛 专' 讬讛讜讚讛 讗讜诪专 讬讘讬讗 诪谞讞转 住讜诇转 讜讘讙诪专讗 转谞讗 讛讜讗讬诇 讜驻转讞 讘讜 讛讻转讜讘 转讞讬诇讛 讜讻讜'. 注讚 驻砖讬讟讗 诪谞讞转 讛住讜诇转 拽讗诪专 讜诪砖谞讬 住讬诪谞讗 讘注诇诪讗 讜讘专讬砖 驻"拽 讚注专讜讘讬谉 讙讘讬 诪讘讜讬 (讚祝 讘'):





驻转讞 注讬谞讬诐

注专讘 讟"讘 诇讗 讬讗讻诇 讗讚诐 砖谞讬 转讘砖讬诇讬谉 讜讻讜' 诪讛专"诐 谉' 讞讘讬讘 讘转砖讜讘讛 讻"讬 讗住专 讻诇 诪讬谉 砖谞讬 转讘砖讬诇讬谉 讗驻讬' 驻讬专讜转 砖谞讗讻诇讬诐 讞讬讬诐 讜讻讜' 讜讛讘讗转讬讜 讘住' 讛拽讟谉 讘专讻讬 讬讜住祝 住讬' 转拽谞"讘 讜诇注转 讛诇讜诐 讗讬谉 转砖讜讘讜转 讛专讘 讘讬讚讬. 讗诪谞诐 讚讘专讬讜 驻砖讜讟讬诐 砖讻谉 诪专谉 讘砖"注 诇讗 讛转讬专 讗诇讗 驻讬专讜转 讞讬讬诐 讜注诪"砖 诪专谉 讘讘"讬 讜诪砖诐 讘讗专"讛:

